Phivos Nicolaides: March 2016\n«Ο Σαρκοζί ζήτησε να σταματήσουν οι ευρωτουρκικές διαπραγματεύσεις και η Λευκωσία έμεινε άλαλη»\nΤο δίκαιο επικρατεί όταν ο φορέας του το υπερασπίζεται και το διεκδικεί με ζήλο χωρίς παλινδρομήσεις και χωρίς υποχωρήσεις. Το δίκαιο είναι η ασπίδα του αδικημένου και ο πυρήνας για τη διασφάλιση δικαιοσύνης στο παρόν και το μέλλον. Αυτά αναφέρει, μεταξύ άλλων, ο πρώην δικαστής του Διεθνούς Ποινικού Δικαστηρίου (δικαστής του Εφετείου, πρώτος πρόεδρος του Εφετείου) και πρώην πρόεδρος του Ανωτάτου Δικαστηρίου της Κυπριακής Δημοκρατίας, Γεώργιος Πικής.\nΣε συνέντευξή του στον «Φ», ο κ. Πικής σημειώνει πως ότι σε κάποιο βαθμό στη σύγχρονη Ιστορία μας έχουμε απεμπολίσει το δίκαιο των Ελλήνων της Κύπρου.\n-Ο Πρόεδρος της Δημοκρατίας στην ομιλία του κατά την τελετή ανακήρυξής του σε επίτιμο διδάκτορα της Νομικής Σχολής Αθηνών, ανέφερε ότι μόνο με το Διεθνές Δίκαιο λύσεις δεν μπορούν να υπάρξουν. Συμφωνείτε; Είπε ακόμα ότι «ο συμβιβασμός είναι σύζευξη δικαίου και πολιτικών αποφάσεων».\n-Διαφωνώ ανεπιφύλακτα. Το Δίκαιο όπως επανειλημμένα έχω διακηρύξει σε συνεντεύξεις μου χάνεται μόνο όταν ο φορέας του το απεμπολήσει. Πρέπει να γίνει κατανοητό ότι η υπόσταση της Κυπριακής Δημοκρατίας διεθνώς και η συμμετοχή της ως ισότιμο μέλος της Ευρωπαϊκής Ένωσης, το διεθνές δίκαιο καθώς και τα ψηφίσματα των Ηνωμένων Εθνών είναι οι κεντρικοί άξονες για την υπεράσπιση του τρωθέντος με την κατάκτηση και τον εποικισμό δικαίου της Κυπριακής Δημοκρατίας και του λαού της.\nΣε κάποιο βαθμό στη σύγχρονη ιστορία μας έχουμε απεμπολίσει το δίκαιο των Ελλήνων της Κύπρου. Στη Συμφωνία του 1979 μεταξύ Προέδρου Κυπριανού και Ντενκτάς συμφωνήθηκε ότι:\n1)Mόλις αρχίσουν συνομιλίες για λύση του Κυπριακού και πριν προχωρήσουν, τα Bαρώσια θα παραδοθούν στα Ηνωμένα Έθνη για επαναγκατάσταση των κατοίκων τους. Το ίδιο βεβαιώθηκε με επανειλημμένα ψηφίσματα των Ηνωμένων Εθνών. Μέχρι σήμερα έχει λάβει χώρα αριθμός γύρων συνομιλιών χωρίς να τηρηθεί η θεμελιώδης αυτή πρόνοια των ψηφισμάτων του ΟΗΕ και της Συμφωνίας του 1979 για την πορεία των συνομιλιών. Αντίθετα τα Βαρώσια εποικίστηκαν κατά το πλείστο από Τούρκους εκτός από την περίκλειστη περιοχή που αποτελεί λιγότερο του 20% των Βαρωσίων.\nΣτην ίδια Συμφωνία του 1979 συμφωνήθηκε ότι τα ανθρώπινα δικαιώματα των Κυπρίων θα διασφαλιστούν.\n2)‘Οχι μόνο τα Βαρώσια εποικίστηκαν κατά το πλείστο στη μεγαλύτερη έκταση τους από Τούρκους αλλά οι Τούρκοι μετά το 1974 επεξέτειναν την κατακτηθείσα περιοχή της Κύπρου στα Στροβίλια. Ψήφισμα των Ηνωμένων Εθνών για την εγκατάλειψή της και πάλι αγνοήθηκε από τους Τούρκους.\n3)Επανειλημμένα ψηφίσματα των Ηνωμένων Εθνών της Γενικής Συνέλευσης και του Συμβουλίου Ασφαλείας για την απομάκρυνση των τουρκικών στρατευμάτων από τις περιοχές που κατέλαβαν αγνοήθηκαν και ο εποικισμός της κατακτηθείσας περιοχής συνεχίστηκε. Αυτό έπρεπε να αποτελεί αντικείμενο συνεχών Προσφυγών στα Ηνωμένα Έθνη και διεθνώς για την επιβολή κυρώσεων στη Τουρκία.\n4)Όχι μόνο δεν ζητήσαμε συνεχώς και αδιαλείπτως τα ψηφίσματα των Ηνωμένων Εθνών να εφαρμοστούν, συναινέσαμε στην αποδοχή της Τουρκίας ως υποψήφιας χώρας για ένταξη στην Ευρωπαϊκή Ένωση. Μετά ταύτα τον επόμενο χρόνο ο Πρόεδρος της Γαλλίας Σαρκοζί ζήτησε όπως διακοπούν οι συνομιλίες με την Τουρκία διότι η Τουρκία δεν τήρησε το Πρωτόκολλο της Άγκυρας, βάσει του οποίου η Τουρκία αναγνώρισε όλα τα κράτη-μέλη της Ευρωπαϊκής Ένωσης περιλαμβανόμενης και της Κύπρου. Και συνεχίζει να είναι υποψήφια χώρα παρόλο που δεν αναγνωρίζει τα συστατικά στοιχεία της Ευρωπαϊκής Ένωσης που περιλαμβάνουν και την Κύπρο.\nΗ Κύπρος έμεινε άλαλη και δεν υποστήριξε την εισήγηση. Και συνεχίζονται οι διαπραγματεύσεις χωρίς η Τουρκία να αναγνωρίζει την Κυπριακή Δημοκρατία ως κράτος και ως μέλος της Ευρωπαϊκής Ένωσης.\n5)Πρόσφατα συμφωνήσαμε όπως επιβληθούν κυρώσεις στη Ρωσία για επέμβαση στην Ουκρανία, δίχως μάλιστα να υπάρχει ψήφισμα του Συμβουλίου Ασφαλείας επί του προκειμένου, χωρίς να ζητήσουμε προγενέστερα την επιβολή κυρώσεων στην Τουρκία για την παράνομη κατοχή μεγάλου μέρους ενός των κρατών-μελών της Ευρωπαϊκής Ένωσης, της Κυπριακής Δημοκρατίας.\n6)Με το κοινό ανακοινωθέν δώσαμε λαβή στην εξύψωση του παράνομου τουρκικού δημιουργήματος σε κράτος. Το παράνομο τουρκικό δημιούργημα αποκηρύχθηκε με τον πλέον έντονο τρόπο από τα Ηνωμένα Έθνη το 1983 και κανένα κράτος-μέλος των Ηνωμένων Εθνών δεν το έχει αναγνωρίσει.\nΤο κοινό ανακοινωθέν για τις συνομιλίες ως είπαμε χαρακτηρίζει το παράνομο τουρκικό καθεστώς ως συνιστόν κράτος. Το δίκαιο επικρατεί όταν ο φορέας του το υπερασπίζεται και το διεκδικεί με ζήλο χωρίς παλινδρομήσεις και χωρίς υποχωρήσεις.\nΤο δίκαιο είναι η ασπίδα του αδικημένου και ο πυρήνας για τη διασφάλιση δικαιοσύνης στο παρόν και το μέλλον. Οι αρχαίοι Αθηναίοι χαρακτήριζαν το δίκαιο ως τον «Δεσπότη Νόμο», τουτέστιν τον κυρίαρχο λόγο κατά πάντα και οι Σπαρτιάτες ως το υπόβαθρο της ευνομίας.\nΚίνδυνος για την ανθρωπότητα\n-Το θέμα του διεθνούς δικαίου το έχουμε συζητήσει ξανά και ξανά. Για τους αδύνατους τελικά είναι... κουραφέξαλα;\nΤο δίκαιο χάνεται μόνο όταν ο φορέας του το απεμπολίσει. Η υπεράσπιση του δικαίου από τους Έλληνες της Κύπρου οφείλεται και στην πλέον των τριών και ήμισυ χιλιετηρίδων παρουσίας τους στην Κύπρο και προσφοράς στις ανθρώπινες αξίες και τον πολιτισμό.\n-Με βάση την εικόνα που έχετε για τις συζητήσεις στις διαπραγματεύσεις, θεωρείτε ότι η βάση είναι το σχέδιο Ανάν;\nΑπό όσα έχουν διαδραματιστεί μέχρι σήμερα η απαντησή μου είναι ναι. Το σχέδιο Ανάν, όπως εξήγησα λεπτομερώς σε προηγούμενη συνέντευξή μου, ήταν η χειρότερη μορφή συνομοσπονδίας. Το μέρος της συμφωνίας για τη λύση του Κυπριακού ότι η Κυπριακή Δημοκρατία, η οποία δεν πρέπει ποτέ να καταλυθεί, θα έχει ομοσπονδιακό χαρακτήρα, είναι το κεντρικό έρεισμα των Ελλήνων στις διεξαγόμενες συνομιλίες. Σε ομοσπονδικό σύστημα οι εξουσίες τοπικής αυτοδιοίκησης προσδιορίζονται.\nΤο κατάλοιπο της εξουσίας ανήκει στην κεντρική εξουσία, εκτελεστική, νομοθετική και δικαστική.\nΟι ζώνες πρέπει να έχουν έκταση ανάλογη προς τον πληθυσμό και κτημοσύνη εκατέρας των κοινοτήτων. Εάν πράγματι είναι σωστό αυτό που έχει αναφέρει ο Πρόεδρος ότι συμφωνήθηκε ότι η έκταση του πληθυσμού εκατέρας κοινότητος στο παρόν και στο μέλλον θα είναι τέσσερις Έλληνες προς έναν Τούρκο, η ζώνη των Ελλήνων πρέπει να επεκτείνεται τουλάχιστο στο 82% ή έστω 80% και των Τούρκων στο 18% ή έστω 20%. Αυτό διαγράφει εκτός των άλλων ομοσπονδιακό σύστημα διακυβέρνησης. Ως έχω ακούσει σε τηλεοπτική συνέντευξη του κ. Ν. Παπαδόπουλου ο κ. Ακιντζί έχει αμφισβητήσει την ύπαρξη τέτοιας συμφωνίας (4 προς 1). Οι επιδιώξεις των Τούρκων ως προς το εδαφικό αντανακλώνται στο σχέδιο Ανάν.\nΠροέβλεπε όπως εντός 106 ημερών από την έγκριση του σχεδίου από εκατέρα κοινότητα η περίκλειστη περιοχή των Βαρωσίων τουτέστιν περίπου 20% θα παραδιδόταν στην Ελληνική πλευρά. Το υπόλοιπο 6% της έκτασης της Κύπρου, από το 37%-38% που κατέχουν οι Τούρκοι θα παρεχόταν στην ελληνική πλευρά υποβιβάζοντας την τουρκική ζώνη σε 30%-31% θα το παρέδιδαν σε 3 χρόνια και 3 μήνες υπό την προϋπόθεση ότι στη χρονική αυτή περίοδο θα ανεύρισκαν στους Τούρκους κατοίκους της περιοχής σπίτι και εργασία στην τουρκική ζώνη, άλλως θα παρέμεναν εκεί που είναι, δηλαδή σε ολόκληρη την κατακτηθείσα περιοχή. Αφήσαμε τη λύση του Κυπριακού σε τρίτους και ιδού τα αποτελέσματα, το σχέδιο Ανάν, το οποίο όπως ανάφερε η κα Κλίντον, οι ΗΠΑ όχι μόνο το ενέκριναν, αλλά χρησιμοποίησαν και άπρεπα μέσα για την αποδοχή του.\nΚατά πόσον οι ΗΠΑ επέδρασαν και στη διαμόρφωση του σχεδίου Ανάν δε γνωρίζω. Το μόνο που θυμάμαι είναι ότι ο τότε Πρόεδρος της Κυπριακής Δημοκρατίας κ. Τάσσος Παπαδόπουλος, ο οποίος ανεπιφύλακτα τάχθηκε εναντίον του σχεδίου Ανάν, ανέφερε τα ακόλουθα σχετικά με την παρουσίαση του προσχεδίου Ανάν για τις απόψεις των μερών. Οι εισηγήσεις της δικής μας πλευράς δεν έγιναν δεκτές. Αντίθετα δεκάμισι από τις έντεκα εισηγήσεις της τουρκικής πλευράς υιοθετήθηκαν. Τα συνομοσπονδιακά καθεστώτα εύκολα καταλύονται.\n-Η «δικοινοτική διζωνική ομοσπονδία», η αναφορά στο κοινό ανακοινωθέν σε «συνιστώντα κρατίδια», παραπέμπουν σε συνομοσπονδία;\nΗ ομοσπονδία συνεπάγεται την ένωση δύο η περισσοτέρων αυτοδιοικούμενων περιοχών κάτω από κοινό σύστημα κεντρικής κυβέρνησης. Το ομοσπονδιακό σύστημα εξυπακούει την εκλογή των οργάνων της κεντρικής κυβέρνησης από το σύνολο του λαού με κοινό παρονομαστή την προαγωγή συμφερόντων της χώρας ως σύνολο.\nΣυνομοσπονδία είναι η ένωση κρατών επαγόμενη την ιδιαιτερότητα τους στο κράτος το οποίο δημιουργείται. Τα συνομοσπονδιακά καθεστώτα, ως καταδεικνύει η σύγχρονη ιστορία εύκολα καταλύονται, απολήγοντας στα κράτη τα οποία μετείχαν στη συνομοσπονδία. Τα ακόλουθα παραδείγματα σηματοδοτούν τον διαχωρισμό συνομοσπονδιών στα συνιστώντα αυτές κράτη.\nΗ συνομοσπονδία της Σοβιετικής Ένωσης καταλύθηκε απολήγουσα σε 15 κράτη. Η συνομοσπονδία της Γιουγκοσλαβίας και πάλιν καταλύθηκε στα έξι κράτη τα οποία τη συνιστούσαν. Η Ενωμένη Αραβική Δημοκρατία, συνομοσπονδία Αιγύπτου-Συρίας καταλύθηκε 6 χρόνια μετά τη σύστασή της. Και πρόσφατα η Τσεχοσλοβακία καταλύθηκε αναφυώμενων των δύο κρατών που τη συνιστούσαν, Τσεχίας και Σλοβακίας. Το κοινό ανακοινωθέν ομιλεί για συμφωνία μεταξύ συνιστώντων κρατών.\nΗ ξεχωριστή εσωτερική ταυτότητα των πολιτών ανάλογα με την κοινότητα στην οποία ανήκουν είναι άλλο χαρακτηριστικό συνομοσπονδίας. Κλασσικό παράδειγμα συνομοσπονδίας ήταν το σχέδιο Ανάν, το οποίο προνοούσε τη συγκυβέρνηση Ελλήνων και Τούρκων της Κύπρου σε κάθε πεδίο εξουσίας. Διαφωτιστική για το σχέδιο Ανάν είναι η δήλωση της κας Χίλαρι Κλίντον μερικούς μήνες μετά την ανάληψη των καθηκόντων υπουργού Εξωτερικών στο πρώτο Υπουργικό Συμβούλιο του Προέδρου Ομπάμα.\nΕρωτηθείσα από βουλευτή της αμερικανικής Βουλής (ελληνικής καταγωγής αν θυμούμαι σωστά) ως προς τη γνώμη της για το σχέδιο Ανάν, απάντησε: Ως ανέφερε η κ. Κλίντον (σε μετάφραση στα ελληνικά) «το σχέδιο Ανάν ήταν εξαιρετικά άδικο για τους Έλληνες Κυπρίους. Οι Ηνωμένες Πολιτείες Αμερικής άσκησαν ανεπίτρεπτη πίεση για την αποδοχή του. Αυτό δεν θα επαναληφθεί». Ως προς τα άπρεπα μέσα που χρησιμοποιήθηκαν το αφήνω στην κρίση του καθενός. Η ρήση του μεγάλου αρχαίου Έλληνα φιλόσοφου Ηράκλειτου «υπερασπίζεστε το δίκαιο ως τα τείχη της πόλης» πρέπει να είναι ο οδηγός μας στη διεκδίκηση των δικαίων των Ελλήνων της Κύπρου.\nΣκοπός της συνέντευξής μου είναι να τονίσω ότι μόνο το δίκαιο πρέπει να είναι ο οδηγός μας στις διαπραγματεύσεις για λύση του Κυπριακού. Ποτέ δεν πρέπει να αποσύρουμε το βέτο που ασκήσαμε για το άνοιγμα κεφαλαίων για την ένταξη της Τουρκίας στην Ευρωπαϊκή Ένωση πριν η Τουρκία αποσύρει τα στρατεύματά της από την Κύπρο και τους εποίκους.\nΕφημερίδα «Ο Φιλελεύθερος» Δευτέρα, 28 Μαρτίου 2016\nΑ' Μέρος της Συνέντευξης εδώ: Εξοστράκιση η μη πρόταξη του εδαφικούΓ. Πικής: Η εκ περιτροπής υποδηλώνει φυλετική συνομοσπονδίαΔείτε επίσης εδώ: Γεώργιος Πικής: Προδιαγράφεται λύση τύπου Ανάν Έχουμε διαχρονικά μέσω της διαδικασίας υπονομεύσει τα δίκαιά μας\nPosted by Phivos Nicolaides at 3/29/2016 09:06:00 AM No comments:\n«Συζήτηση του περιουσιακού πριν να καθοριστούν πρώτα οι ζώνες όπου εκατέρα των κοινοτήτων θα έχει τοπική αυτοδιοίκηση στο πλαίσιο Ομοσπονδίας αποτελεί εξοστράκιση από τα συμφωνηθέντα, η οποία όχι μόνο δεν δρομολογεί λύση του Κυπριακού αλλά μεταβάλλει το πλαίσιο των συνομιλιών προς όφελος του κατακτητή».\n-Το εδαφικό, όπως σημειώνεται από τους συμμετέχοντες στις διαπραγματεύσεις, θα συζητηθεί στο τέλος. Σε αυτή τη φάση συζητούνται μόνο κριτήρια. Είναι κατά τη γνώμη σας λογικό να συζητούνται όλα τα θέματα και να μη γνωρίζουν τι θα γίνει στο εδαφικό; Kατά τη γνώμη μου είναι μέγα σφάλμα. Το εδαφικό είναι το πρωταρχικό θέμα που έπρεπε και πρέπει να συζητηθεί. Όλα τα άλλα θέματα έπονται. Δίκαια λύση του εδαφικού θα επανορθώσει σε μεγάλο βαθμό το θεμελιώδες δικαίωμα της κατοικίας και διαμονής στην κατακτηθείσα από την Τουρκία περιοχή από την οποία οι Έλληνες κάτοικοι εκδιώχθηκαν, τουτέστιν τουλάχιστον το 80% του γηγενούς πληθυσμού.\nΤο ότι ο κατακτητής, η Τουρκία και οι ακόλουθοί της, οι Τούρκοι της Κύπρου και Τούρκοι έποικοι, δεν είχαν και δεν έχουν πρόθεση να εγκαταλείψουν οικειοθελώς τα κατακτηθέντα εδάφη επιμαρτυρείται από την Ιστορία της Τουρκίας, η οποία ουδέποτε απεσύρθη από κατακτηθέντα εδάφη οικειοθελώς.\nΟι προθέσεις της Τουρκίας για την Κύπρο καταμαρτυρούνται και από τη συμβουλή που έδωσε στους Τούρκους της Κύπρου και Τούρκους εποίκους ο Πρόεδρος της Τουρκίας Ερντογάν σε επίσκεψή του στην Κύπρο ότι καμιά οικογένεια δεν πρέπει να φέρνει στη ζωή λιγότερα από 4 παιδιά.\n- Η συζήτηση τού εδαφικού ως πρώτου θέματος επιβάλλεται από τα από μακρού συμφωνηθέντα και εγκριθέντα από το Συμβούλιο Ασφαλείας ως η βάση λύσης του Κυπριακού - Διζωνική, Δικοινοτική Ομοσπονδία. Το ότι στο κοινό ανακοινωθέν η σειρά των θεμάτων προς επίλυση του Κυπριακού έχει μεταβληθεί σε Δικοινοτική Διζωνική Ομοσπονδία, δεν μεταβάλλει τα κεφαλαιώδη ζητήματα προς επίτευξη λύσης του Κυπριακού. Ο όρος Διζωνική σε συνάρτηση με τον όρο Δικοινοτική εξυπακούουν τον καθορισμό της γεωγραφικής ζώνης στην οποία θα κατοικούν τα μέλη εκατέρας των δύο κοινοτήτων. Συζήτηση οποιουδήποτε άλλου θέματος, πριν το εδαφικό ως το πρώτο θέμα των συνομιλιών, αποτελεί λοξοδρόμηση από τα συμφωνηθέντα. Απόκλιση από τα συμφωνηθέντα που καθορίζουν το περίγραμμα λύσης του Κυπριακού στο πλαίσιο Ομοσπονδίας συνιστά απομάκρυνση από το διαγραφέν πλαίσιο για λύση του προβλήματος. Συζήτηση του περιουσιακού πριν να καθοριστούν πρώτα οι ζώνες όπου εκατέρα των κοινοτήτων θα έχει τοπική αυτοδιοίκηση στο πλαίσιο Ομοσπονδίας αποτελεί εξοστράκιση από τα συμφωνηθέντα, η οποία όχι μόνο δεν δρομολογεί λύση του Κυπριακού αλλά μεταβάλλει το πλαίσιο των συνομιλιών προς όφελος του κατακτητή. Η κατάκτηση και συνακόλουθα η εθνοκάθαρση του γηγενούς πληθυσμού και ο εποικισμός της κενωθείσας γης με πολίτες του Κατακτητή συνιστούν εγκλήματα κατά της ανθρωπότητος και εγκλήματα πολέμου βάσει των Άρθρων 7 και 8 της Συνθήκης της Ρώμης για το Διεθνές Ποινικό Δικαστήριο.\nΗ προσπάθεια για εθνοκάθαρση σε τι αποσκοπεί και πώς αξιολογείται στο Διεθνές Δίκαιο; Η εθνοκάθαρση συνιστά, κατά πάντα, διεθνές έγκλημα συγγενικό προς τη γενοκτονία, που πρωταρχικό σκοπό έχουν την απογύμνωση περιοχών από το γηγενές στοιχείο και τον εποικισμό τους με πολίτες του Κατακτητή. Οι Τούρκοι της Κύπρου επέλεξαν πριν αλλά και μετά την εισβολή να ζουν σε ξεχωριστές περιοχές από τους Έλληνες, την μεγάλη πλειοψηφία του λαού υπερβαίνουσα του 80% του πληθυσμού. Η συμφωνία για Διζωνική Δικοινοτική Ομοσπονδία είναι συνακόλουθο της επιλογής των Τουρκοκυπρίων να ζουν ξεχωριστά από τους Έλληνες.\nΕίναι αδιανόητο το έγκλημα της στρατιωτικής κατάκτησης και συνακόλουθα ο εποικισμός της περιοχής να δημιουργούν δίκαιο, αποκληρώνοντας το γηγενές στοιχείο, τον ελληνικό πληθυσμό, σε αυτήν την περίπτωση, και τους απογόνους του από την πατρώα γη. Η συμφωνία για δύο ζώνες συνταυτισμένες με το κοινοτικό στοιχείο έχει ως αντικείμενο την εξασφάλιση στο πλαίσιο Ομοσπονδίας της αυτοδιοίκησης σε τοπικά και κοινοτικά θέματα εκατέρας των κοινοτήτων και κοινή κεντρική κυβέρνηση, εκλεγόμενη από τον πληθυσμό στο σύνολό του. Μερικά παραδείγματα ομοσπονδιακών καθεστώτων παρέχουν τα πολιτεύματα των Ηνωμένων Πολιτειών Αμερικής, Αυστραλίας, Καναδά, Γερμανίας και Αργεντινής. Το ποσοστό των Τούρκων κατοίκων της Κύπρου πριν τον εποικισμό ήταν 18% του κυπριακού πληθυσμού και η κτημοσύνη τους όχι μεγαλύτερη. Το ποσοστό των Ελλήνων μαζί και ο αριθμός των μικρών κοινοτήτων Αρμενίων, Λατίνων και Μαρωνιτών που ταυτίστηκαν με τους Έλληνες ήταν 82%, ανάλογο ή μεγαλύτερο ήταν το ποσοστό τής κατά γην ιδιοκτησίας τους. Αναπόφευκτα στις δύο ζώνες θα υπάρχει περιουσία εκατέρας των κοινοτήτων, αυτό συνάγεται από το γεγονός ότι προγενέστερα οι δύο κοινότητες δεν ζούσαν σε διαφορετικές γεωγραφικές ζώνες. Κατά λογική τάξη, η λύση του περιουσιακού έγκειται στην ανταλλαγή ελληνικών περιουσιών που θα πάρουν οι Τούρκοι στη ζώνη τους και τουρκικών περιουσιών που θα πάρουν οι Έλληνες στη ζώνη τους.\nΤοιουτοτρόπως, οι Τούρκοι θα αποζημιωθούν για τις περιουσίες που είχαν στην ελληνική ζώνη από τις ελληνικές περιουσίες στη δική τους ζώνη και οι Έλληνες, που έχασαν την περιουσία τους στην τουρκική ζώνη, θα αποζημιωθούν από τις περιουσίες των Τούρκων στην ελληνική ζώνη. Όπου υπάρχουν ελλείμματα οι ιδιοκτήτες θα αποζημιωθούν από Ταμείο που θα δημιουργηθεί προς τούτο, με τη συνδρομή ως ελπίζεται διεθνών οργανισμών, ιδιαίτερα της Ευρωπαϊκής Ένωσης. Οι θεραπείες που συζητούνται για το περιουσιακό με έρεισμα, μεταξύ άλλων, των ζώντων ιδιοκτητών και την ηλικία των τέκνων τους αποτελεί παρωδία από τα συμφωνηθέντα.\nΗ Διζωνική Δικοινοτική Ομοσπονδία εξυπακούει εγκατάλειψη από τους ιδιοκτήτες γης εκατέρας κοινότητας που βρίσκονται στη ζώνη τής άλλης κοινότητας. Αν υποθέσουμε ότι στην τουρκική ζώνη το 50% της γης ανήκει σε Έλληνες που θα αποξενωθούν της περιουσίας τους, τότε θα αποζημιωθούν από περιουσίες που άφησαν στην ελληνική ζώνη οι Τούρκοι. Και όπου η ανταλλαγή δεν αποζημιώνει κατά πάντα ή μερικώς ιδιοκτήτη γης θα αποζημιώνεται από το Ταμείο.\nΣε σχέση με το εδαφικό, άμεσα επηρεαζόμενο είναι το περιουσιακό. Συμφωνείτε με τις θεραπείες που συζητούνται; Ο Πρόεδρος στην ομιλία του στη Βουλή για την πορεία του Κυπριακού είπε, μεταξύ άλλων, ότι «οι συνομιλίες διεξάγονται μεταξύ των ηγετών των δύο κοινοτήτων» ενώ το ανακοινωθέν αναφέρει ότι «συμφωνία εγένετο μεταξύ των αρχηγών των δύο συνιστώντων κρατών». Το αυθεντικό κείμενο του κοινού ανακοινωθέντος συντεταγμένο στα αγγλικά, αναφέρει επί λέξη: «between the two constituent states», τουτέστιν μεταξύ των δύο συνιστώντων κρατών. Στην ίδια ομιλία ανέφερε ότι «το Ομοσπονδιακό Σύνταγμα θα ορίζει ότι η Ενωμένη Κυπριακή Δημοκρατία θα αποτελείται από δύο συνιστώσες πολιτείες ισότιμου καθεστώτος». Η λέξη πολιτεία στα αγγλικά polity, επίσης, υποδηλώνει κράτος. Στην αρχαία Ελλάδα ο όρος «πολιτεία» υποδήλωνε πόλη-κράτος. Τα πιο πάνω λεχθέντα από τον Πρόεδρο υποδηλώνουν τη διαπραγμάτευση Συνομοσπονδίας εφόσον εκάτερο των μερών θα έχει ισότιμο καθεστώς, δηλαδή θα έχει ίσο λόγο στα κρατικά δρώμενα ως προέβλεπε και το σχέδιο Ανάν. Η διασφάλιση ίσου λόγου στις αποφάσεις της κεντρικής κυβέρνησης είναι το κεντρικό χαρακτηριστικό συνομοσπονδίας, δηλαδή ένωσης δύο ή περισσοτέρων κρατών.\nΤα δικαιώματα ταυτίζονται με την ιδιοκτησία και όχι με το συναίσθημα\n-Μπορεί να στηριχθεί νομικά και πολιτικά η θέση πως όσοι το 1974 ήταν κάτω των δέκα χρονών δεν έχουν συναισθηματικό δεσμό με τις περιουσίες; Αυτό συζητείται σήμερα στις συνομιλίες στη βάση μιας απόφασης του ΕΔΑΔ, όπως αναφέρθηκε. Οριστικά όχι. Τα περιουσιακά δικαιώματα ταυτίζονται με την ιδιοκτησία και όχι με το συναίσθημα. Το δικαίωμα ιδιοκτησίας και η κληρονομικότητα από τους απογόνους αποτελεί θεμελιώδες ανθρώπινο δικαίωμα βάσει της καθολικής Διακήρυξης Ανθρωπίνων Δικαιωμάτων των Ηνωμένων Εθνών. Το Άρθρο 17 της Διακήρυξης ορίζει:\n1) Κάθε ένας έχει το δικαίωμα ιδιοκτησίας μόνος ή μετ’ άλλων.\n2) Κανένας δεν θα στερηθεί αυθαίρετα της περιουσίας του.\nΤο Άρθρο 23(1) του Κυπριακού Συντάγματος που κατοχυρώνει το δικαίωμα περιουσίας προβλέπει: «Έκαστος, μόνος ή από κοινού μετ’ άλλων, έχει το δικαίωμα να αποκτά, να είναι κύριος, να κατέχη, απολαύη ή διαθέτη οιανδήποτε κινητήν ή ακίνητον ιδιοκτησίαν και δικαιούται να απαιτή τον σεβασμόν τού τοιούτου δικαιώματος αυτού». Σκοπός των Τούρκων στο περιουσιακό είναι να επεκτείνουν τα περιουσιακά δικαιώματα των Τούρκων της Κύπρου προς στέγαση των εποίκων.\nΣτοιχείο φυλετικής συνομοσπονδίας η εκ περιτροπής προεδρία\n-Τι αναδεικνύει η εμμονή της τουρκικής πλευράς για υιοθέτηση τής εκ περιτροπής προεδρίας; Η επιμονή των τουρκικής πλευράς σε εκ περιτροπής προεδρία υποδηλώνει όχι μόνο συνομοσπονδία αλλά φυλετική συνομοσπονδία αντικείμενη κατά πάντα στην αρχή της δημοκρατίας. Εξήγησα σε προηγούμενη συνέντευξή μου τι πολίτευμα συνιστά ομοσπονδία. Κάθε ιδιαίτερη περιοχή της χώρας έχει τοπική αυτοδιοίκηση. Η κεντρική κυβέρνηση, τουτέστιν η εκτελεστική εξουσία, εκλέγεται από το σύνολο του λαού καθώς και η νομοθετική εξουσία σε αριθμούς βουλευτών ανάλογα με τον πληθυσμό εκατέρας αυτοδιοικούμενης περιοχής. Η δικαστική εξουσία εκλέγεται κατ’ αξίαν από την εκτελεστική εξουσία και σε πολλές περιπτώσεις επικυρώνεται από τη νομοθετική εξουσία. Το φυλετικό στοιχείο δεν υπεισέρχεται στην εκλογή των αξιωματούχων των τριών εξουσιών. Η ιστορία των Ηνωμένων Πολιτειών Αμερικής παρέχει παράδειγμα προς τούτο. Πλείστοι πρόεδροι ήταν αγγλικής καταγωγής, που συνιστούσε την πλειοψηφία του πληθυσμού. Εξελέγησαν όμως και πρόεδροι άλλης φυλετικής προέλευσης, ως ο πρόεδρος Ρούσβελτ κατ’ εξοχήν ολλανδικής καταγωγής, ο πρόεδρος Άιζενχαουερ γερμανικής καταγωγής, ο πρόεδρος Κέννεντυ ιρλανδικής καταγωγής και ο πρόεδρος Ομπάμα αφρικανο-ολλανδικής καταγωγής. Παρά την αισιοδοξία του Προέδρου Αναστασιάδη για την πορεία των συνομιλιών ως καταγράφεται στην ομιλία του ενώπιον της Βουλής και δημοσιευθείσαν στον Τύπο, καταγράφει τα ακόλουθα βασικά θέματα ως αντικείμενο διαφωνίας:\nα) Eκ περιτροπής προεδρία,\nβ)Σύνθεση Υπουργικού Συμβουλίου,\nγ) Έγκριση ομοσπονδιακού προϋπολογισμού,\nδ) Σύνθεση εποπτικών Αρχών σε θέματα διοικήσεως,\nε) Κατανομή έμμεσων φόρων που συλλέγονται από τα δύο μέρη.\nΗ απάντηση στο άμεσο ερώτημα αν συμφωνώ με τα συζητούμενα περί του περιουσιακού είναι κατά πάντα αρνητική. Ως έχω εξηγήσει, το περιουσιακό συναρτάται άμεσα με το εδαφικό, δεν μπορεί να γίνεται λόγος για το περιουσιακό έξω από αυτό το πλαίσιο. Ιδιοκτήτες γης στα κατεχόμενα και στις ελεύθερες περιοχές θα είναι αντίστοιχα Έλληνες και Τούρκοι. Καθοριζoμένου του εδάφους εκατέρας των κοινοτήτων, έκαστη κοινότητα θα έχει τον κύριον λόγον τής υπό τον έλεγχό της εδαφικής ζώνης σε θέματα τοπικής και κοινοτικής διοίκησης. Οι κάτοικοι εκατέρας κοινότητας που θα στερηθούν ιδιοκτησία γης ευρισκόμενη στη ζώνη της άλλης κοινότητας θα δικαιούνται να αποζημιωθούν κατά πρώτον λόγο από την περιουσία που άφησαν οι κάτοικοι της άλλης κοινότητας που μετακινήθηκαν στη ζώνη τους. Εάν οι δύο ζώνες καθοριστούν βάσει της πληθυσμιακής αναλογίας και ιδιοκτησίας γης το περιουσιακό λύνεται εύκολα, νοουμένου ότι ο καθορισμός εκατέρας ζώνης αντανακλά την πληθυσμιακή αναλογία των Ελλήνων και Τούρκων της Κύπρου.\n«Κανείς δεν μπορεί να στερείται την ιδιοκτησία του»\nΗ πολιτική ηγεσία, και ο Πρόεδρος της Δημοκρατίας πρόσφατα έχει τονίσει πως η λύση πρέπει να στηρίζεται στις αξίες της Ε.Ε. Αυτό δεν είναι μια θετική βάση; Όντως, στην ομιλία του ο Πρόεδρος, κατά την ανακήρυξή του σε επίτιμο διδάκτορα της Νομικής Σχολής του Καποδιστριακού Πανεπιστημίου Αθηνών, ανέφερε τα εξής: «Δηλώνω απερίφραστα πως αυτό που προσπαθούμε να πετύχουμε είναι μία λύση του Κυπριακού που να συνάδει με τις αρχές και τις αξίες της Ευρωπαϊκής Ένωσης, τα ανθρώπινα δικαιώματα, που να επιτρέπει και να δημιουργεί ένα απόλυτα σύγχρονο ευρωπαϊκό κράτος, ισότιμο των υπολοίπων Κρατών Μελών, ένα κράτος που θα διασφαλίζει συνθήκες ειρηνικής συνύπαρξης και συνδημιουργίας μεταξύ των συνοίκων στοιχείων Ελληνοκυπρίων και Τουρκοκυπρίων και θα δημιουργεί προοπτική για το μέλλον των νέων γενιών».\nΣημειώνω ιδιαίτερα την προβληθείσα θέση του Προέδρου για λύση του Κυπριακού που να συνάδει με τις αρχές και αξίες της Ευρωπαϊκής Ένωσης και τα ανθρώπινα δικαιώματα. Πρέπει να υπενθυμίσω τι προβλέπει ο Χάρτης Θεμελιωδών Δικαιωμάτων της Ε.Ε. Στο προοίμιο του Χάρτη αναφέρεται, μεταξύ άλλων, ότι το Ευρωπαϊκό Κοινοβούλιο, το Συμβούλιο και η Επιτροπή διακηρύσσουν πανηγυρικά ως Χάρτη Θεμελιωδών Δικαιωμάτων της Ευρωπαϊκής Ένωσης το κείμενο που ακολουθεί.\nΕπιτρέψτε μου να αναγράψω από το προοίμιο τα εξής:\n• «Οι λαοί της Ευρώπης, εγκαθιδρύοντας μεταξύ τους μία διαρκώς στενότερη ένωση, αποφάσισαν να μοιραστούν ένα ειρηνικό μέλλον θεμελιωμένο σε κοινές αξίες».\n• «Η Ένωση, έχοντας επίγνωση της πνευματικής και ηθικής κληρονομιάς της, εδράζεται στις αδιαίρετες και οικουμενικές αξίες της αξιοπρέπειας του ανθρώπου, της ελευθερίας, της ισότητας και της αλληλεγγύης, ερείδεται στις αρχές της δημοκρατίας και του κράτους δικαίου. Η Ένωση τοποθετεί τον άνθρωπο στην καρδιά της δράσης της, καθιερώνοντας την ιθαγένεια της Ένωσης και δημιουργώντας έναν χώρο ελευθερίας, ασφάλειας και δικαιοσύνης».\nΤο Άρθρο 1 του Χάρτη ορίζει: «Η ανθρώπινη αξιοπρέπεια είναι απαραβίαστη. Πρέπει να είναι σεβαστή και να προστατεύεται».\nΩς προς το δικαίωμα περιουσίας, καθοριστικές είναι οι διατάξεις του Άρθρου 17 του Χάρτη: «Κάθε πρόσωπο έχει δικαίωμα να είναι κύριος των νομίμως κτηθέντων αγαθών του, να τα χρησιμοποιεί, να τα διαθέτει και να τα κληροδοτεί. Κανείς δεν μπορεί να στερείται την ιδιοκτησία του, παρά μόνο για λόγους δημόσιας ωφέλειας, στις περιπτώσεις και υπό τις προϋποθέσεις που προβλέπονται στον νόμο και έναντι δίκαιης και έγκαιρης αποζημίωσης για την απώλειά της. Η χρήση των αγαθών μπορεί να υπόκειται σε περιορισμούς από τον νόμο, εφόσον αυτό είναι αναγκαίο προς το γενικό συμφέρον».(A' μέρος)\nΕφημερίδα "Ο Φιλελεύθερος" Κυριακή, 27 Μαρτίου 2016\nΔείτε επίσης εδώ: Γεώργιος Πικής: Προδιαγράφεται λύση τύπου Ανάν Έχουμε διαχρονικά μέσω της διαδικασίας υπονομεύσει τα δίκαιά μας\nPosted by Phivos Nicolaides at 3/28/2016 10:08:00 AM No comments:\nΈξαρση των φαινομένων διαφθοράς και διαπλοκής\nΗ έξαρση των φαινομένων διαφθοράς και διαπλοκής, που παρατηρείται τα τελευταία χρόνια, οφείλεται εν πολλοίς και στην «κουλτούρα» της ατιμωρησίας η οποία έχει καλλιεργηθεί στην κοινωνία μας. Σύμπτωμα αυτής της «κουλτούρας» ήταν η απάθεια των πολιτών.\nΚαταντήσαμε μια κοινωνία από άτομα με ελαττωμένη πολιτική ευαισθησία, που δέχονταν αδιαμαρτύρητα όλα όσα γίνονταν και πίστευαν ανεξέταστα όλα όσα λέγονταν. Η διαφθορά αντιμετωπιζόταν σαν κάτι σχεδόν φυσιολογικό, ή τουλάχιστον ανεκτό. Μερικοί τη θεωρούσαν και «καπατσοσύνη». Δεν λειτουργούσε ο μηχανισμός της κοινωνικής απαξίας και περιφρόνησης. Στην κοινωνία είχε εδραιωθεί η πεποίθηση ότι όλα μπορούν να συμβούν, όλα είναι θεμιτά, αρκεί να μη σε πιάσουν.\nΓια το κατάντημα αυτό πρωταίτιοι ήταν το διεφθαρμένο πολιτικό προσωπικό με συνεργούς, εκ προθέσεως ή εξ αμελείας, ανεπαρκείς, από πλευράς ουσιαστικών προσόντων, φορείς των διωκτικών και ελεγκτικών θεσμών. Όταν οι νόμοι δεν εφαρμόζονται ποτέ ή μόνον επιλεκτικά, τότε οι νόμοι είναι όπως ο ιστός της αράχνης, που συγκρατεί μόνο τα αδύνατα έντομα, ενώ τα ισχυρά τον θραύουν, για να θυμηθούμε τον περίφημο διάλογο του Αναχάρσεως με τον Σόλωνα. (Πλουτάρχου, Βίοι Παράλληλοι, Σόλων, 5). Τότε, οι αρχές της νομιμότητας και της χρηστής διοίκησης ισχύουν μόνο γι' αυτούς που είναι... «ολιγότερον ίσοι» από τους άλλους, που είναι λαμόγια της «πιάτσας» και όχι λαμόγια του «λευκού κολάρου». Ισχύουν μόνο για τις μαρίδες και όχι για τις φάλαινες.\nΟι περιπτώσεις είναι πολλές και ο διαθέσιμος χώρος δεν επιτρέπει και την έστω απλή παράθεσή τους. Αξίζει, όμως, να γίνει μνεία στο παλιό, τεραστίων διαστάσεων, σκάνδαλο του Συνεργατισμού. Η Έκθεση της Ερευνητικής Επιτροπής, της οποίας ο γράφων υπήρξε μέλος, χαρακτηρίστηκε ως «ένα από τα σοβαρότερα και διδακτικότερα έγγραφα της ιστορίας των τελευταίων χρόνων» (Ο Φιλελεύθερος, ημερ. 23/10/1982), «καταπέλτης που πρέπει να προκαλέσει αλυσιδωτές παραιτήσεις αλλά και λήψη ποινικών μέτρων εναντίον πολλών» (Η Σημερινή, ημερ. 23/10/1982)), «ένα σημαντικό έγγραφο που σχετίζεται με το πιο μεγάλο σκάνδαλο που διεπράχθη ποτέ στην Κύπρο» (Ο Αγών, ημερ. 23/10/1982).\nΚανένα μέτρο από αυτά που εισηγήθηκε η Επιτροπή δεν πάρθηκε. Οι υπαίτιοι έμειναν ουσιαστικά ατιμώρητοι. Αν εισακούονταν οι εισηγήσεις της Επιτροπής, που βασίστηκαν σε μελέτες σοβαρών ελεγκτικών οίκων, πιθανόν να μη συνέβαιναν όσα επακολούθησαν.\nΑκολούθησαν και άλλες «μπόρες», που πέρασαν. Από αυτές τις «μπόρες» η πιο σφοδρή, που άφησε τα σημάδια της, ήταν η καταλήστευση των μικροεπενδυτών στο Χρηματιστήριο Αξιών Κύπρου (ΧΑΚ) από τους «προνομιούχους», επώνυμους και μη. Μεταξύ αυτών που ευεργετήθηκαν ήταν πολιτικοί και κρατικοί αξιωματούχοι. Αρκετοί από αυτούς ευεργετήθηκαν από παραχώρηση μεγάλου αριθμού μετοχών με τη μέθοδο της ιδιωτικής τοποθέτησης. Ευεργετήθηκαν και δυο πολιτικά κόμματα, το ΔΗΣΥ και το ΔΗΚΟ. Σκοπός ήταν να ξεγελαστεί μια σημαντική μερίδα αφελών και αδαών συμπολιτών μας. Οι αυτουργοί και συνεργοί του εγκλήματος έμειναν ατιμώρητοι. Τώρα, ποιος θυμάται, εκτός από τα θύματα, αυτό το τεραστίων διαστάσεων σκάνδαλο;\nΤελευταία, η οικονομική κρίση που μαστίζει τον τόπο μας και οδήγησε μια μεγάλη μερίδα συμπολιτών μας στην οικονομική ανέχεια, αρχίζει να αφυπνίζει την κοινωνία. Οι πολίτες διακατέχονται από αισθήματα οργής και αγανάκτησης και ζητούν την τιμωρία όλων των υπαιτίων οι οποίοι με τις πράξεις και παραλείψεις τους οδήγησαν τη χώρα στην οικονομική εξαθλίωση.\nΜερικοί συμπολίτες μας, ενθαρρυμένοι από το ότι μερικά «υπεράνω υποψίας» λαμόγια προσάγονται ενώπιον της δικαιοσύνης, ευελπιστούν ότι θα εξαλειφθεί η «κουλτούρα» της ατιμωρησίας. Άλλοι, απογοητευμένοι από τον μακρύ χρόνο των ερευνών, δυσπιστούν. Νότα αισιοδοξίας σε όλον αυτό τον κυκεώνα της διαφθοράς είναι το γεγονός ότι σήμερα υπηρετεί στο αξίωμα του Γενικού Εισαγγελέα ένα άτομο που έχει ήδη αποδείξει στην πράξη την ικανότητα και εντιμότητά του, αλλά και την αποφασιστικότητά του να διώξει το έγκλημα, οποιοσδήποτε και αν είναι ο δράστης του. Ασκεί τα καθήκοντά του αντικειμενικά και απροσωπόληπτα, ανθιστάμενος σε παρεμβάσεις και «παραινέσεις», καθώς και σε απόπειρες υπόσκαψης του έργου του από το διεφθαρμένο πολιτικό και οικονομικό κατεστημένο.\nΟι δυσκολίες που αντιμετωπίζει είναι τεράστιες και, για το λόγο αυτό, απαιτείται η κατανόηση και η συμπαράσταση των πολιτών και, κυρίως, των ΜΜΕ, όσων από αυτά δεν είναι διαπλεκόμενα. Δεν είναι εύκολο να αποκαλυφθούν με βεβαιότητα οι έντεχνες υπόγειες συναλλαγές ανάμεσα στους ενεχομένους. Πολύ δύσκολα οι καθ' ύλην αρμόδιες διωκτικές Αρχές αποκτούν τα αδιάσειστα εκείνα στοιχεία που θα τους επιτρέψουν να κινήσουν τις έννομες διαδικασίες και να αποδείξουν ενώπιον των δικαστηρίων τα συστατικά στοιχεία των διαπραχθέντων κακουργημάτων.\nΕφημερίδα «Ο Φιλελεύθερος» Κυριακή, 27 Μαρτίου 2016\nPosted by Phivos Nicolaides at 3/28/2016 09:52:00 AM No comments:\nΑνάμεσα σε δύο εθνικές επετείους, μεταξύ αγώνων και θυσιών, ένας Μάρτης στην εκπνοή του και ένας Απρίλης που κρυφοκοιτάζει πίσω απ΄την κουρτίνα, προβάρει συνεχώς τα λόγια του και είναι έτοιμος να μπει στη σκηνή και να μας καθηλώσει με τον ρόλο του. Η άνοιξη συνυφασμένη με το ξύπνημα της φύσης αλλά και την αφύπνιση των συνειδήσεων. Σκλάβα δεν μένει η φύση στου χειμώνα τα δεσμά, τα σπάει και απελευθερώνεται με πολύχρωμες εκρήξεις ζωής. Και η ψυχή, σε αυτό το παραλήρημα της λευτεριάς, αποζητά το μερτικό της, ορθώνεται πάνω από την υποδούλωση, κραυγάζει για τα αυτονόητα που δικαιώνουν την ύπαρξη του ανθρώπου: Λευτεριά και αξιοπρέπεια.\nMέσα σε ένα τέτοιο σκηνικό εξέγερσης μυαλού και καρδιάς συνάντησα τους εκπαιδευτικούς και τα παιδιά από το κατεχόμενο Ριζοκάρπασο. Έφτασαν στο χωριό Ερήμη, φιλοξενούμενοι της κοινότητας και του σχολείου. Άνθρωποι εκεί, που αγαπούν και νοιάζονται, έδωσαν τα χέρια και δημιούργησαν ένα ευχάριστο διήμερο για τα παιδιά και τους παιδαγωγούς, που επιμένουν να κρατιούνται στη γη τους και να αντιστέκονται σθεναρά στα όποια τετελεσμένα θέλουν να επιβάλουν η εισβολή και η κατοχή.\nΣτα σκαλιά του σχολείου τα περίμεναν παιδιά από το Δημοτικό Ερήμης, για να τα πάρουν από το χέρι, να ενώσουν μαζί τους την ανάγκη για αγάπη, φιλία, συνεργασία, όπως ήταν και το όμορφο σύνθημα της όλης προσπάθειας, και να τα οδηγήσουν στον χώρο όπου και επίσημα πια θα τα υποδεχόταν το σχολείο. Μαζί με τα παιδιά οι δασκάλες τους, η Γεωργία, η Κατερίνα, η Ελένη, τρεις νέες κοπέλες που μεγάλωσαν μέσα στον εγκλωβισμό της Καρπασίας, έφυγαν για λίγο για να σπουδάσουν και επέστρεψαν για να δώσουν ψυχή και καρδιά στο σκλαβωμένο χωριό τους, πνοή στο μικρό σε μέγεθος, μεγάλο σε έργο σχολείο τους.\nΤρία νέα κορίτσια που παίρνουν κάθε μέρα αυτά τα παιδιά και τα οδηγούν μέσα από τα δύσκολα μονοπάτια της κατοχής. Σε ένα σχολείο που μόνο απέμεινε στον Βορρά, επίμονο, σταθερά προσηλωμένο στην Ιστορία, να μιλάει τη γλώσσα και τη θρησκεία, τα ήθη και τα έθιμα των προγόνων. Για σαράντα δύο τώρα χρόνια μένει χωρίς σημαία ο ιστός του σχολείου, μα η σημαία του αγώνα δεν υποστέλλεται μέσα στη σκέψη, μέσα στη θέληση. Εκεί μέσα κυματίζει και αφήνει το ανέμισμά της να αντανακλάται στα μάτια αυτών των νεαρών δασκάλων, που στη ζωή τους όρισαν να φυλάγουν το μέλλον μέσα σε ένα δύσκολο παρόν, κρατώντας γερά την παράδοση του παρελθόντος.\nΚαι τα παιδιά, μια μικρή ομάδα, μια μεγάλη περηφάνια. Σε κοιτάζουν και νιώθεις ένα κύμα συγκίνησης να σε αρπάζει, να σε ταξιδεύει μέχρι τις ακτές της Καρπασίας και να σε ρίχνει μετά δυνατό, αποφασισμένο στον βράχο μιας απόφασης για αγώνα μέχρι την τελική δικαίωση. Γιατί είναι τα παιδιά. Και τα παιδιά μένουν εκεί, ανάμεσα στα ανθισμένα κυκλάμινα, που μας προσφέρουν φυτεμένα μέσα στο άγιο χώμα της χερσονήσου του Αποστόλου Αντρέα. Και τα παιδιά επιμένουν να μιλούν, να γράφουν και να διαβάζουν ελληνικά, όταν γύρω τους παρελαύνουν τα μισοφέγγαρα του κατακτητή. Και πώς μπορείς μετά εσύ να σωπαίνεις; Πώς νομιμοποιείσαι να αδρανείς;\nΚι είναι και η Γεωργία, η Κατερίνα, η Ελένη. Νιάτα σε μια ηλικιωμένη ελπίδα. Μας περιμένουν να ανταμώσουμε, καθώς εμείς θα επιστρέφουμε σε μια μεγάλη αγάπη που χρόνια τώρα την ποτίζουν να μην μαραθεί.\nΝιώθει κανείς τόσο μικρός μπροστά σε μια τόσο μεγάλη προσφορά. Και κλίνει ευλαβικά το γόνυ σε έναν αγώνα που διεξάγεται δίχως άρματα, με καρδιά μονάχα και πείσμα, με το γινάτι της φυλής, έτσι καθώς σαν αετός πετά και ανοίγει τα φτερά του πάνω από χαλάσματα άγονων χρόνων.\nPosted by Phivos Nicolaides at 3/27/2016 09:57:00 PM No comments:\nΠροστατεύοντας τους θρύλους\nΝέα ατομική έκθεση από τη Φένυ Μπούζα στη Λευκωσία\nΗ Φένυ Μπούζα γεννήθηκε στην Αθήνα και σπούδασε Νομικά. Από το 2006-2013 παρακολούθησε εντατικά μαθήματα τέχνης και επισκέφθηκε τις πιο σημαντικές εκθέσεις τέχνης τόσο στην Ευρώπη όσο και στις Ηνωμένες Πολιτείες. Η πρώτη παρουσίαση του έργου της στο ευρύτερο κοινό πραγματοποιήθηκε στο Ίδρυμα Εικαστικών Τεχνών Τσιχριτζή στην Αθήνα, τον Οκτώβριο του 2014. Έχει παρουσιάσει επίσης την καλλιτεχνική δουλειά της σε πολλές ομαδικές εκθέσεις. Έργα της βρίσκονται σε ιδιωτικές συλλογές στην Ελλάδα, Κύπρο, Ευρώπη και στις Ηνωμένες Πολιτείες.\nΣτην έκθεσή της, «Protecting the Legends» η Ελληνίδα καλλιτέχνης παρουσιάζει δύο ενότητες θεμάτων. Η πρώτη ενότητα των έργων περιλαμβάνει θέματα με έντονο συμβολισμό, όπως τα χείλη, καμέλιες και εξωτικά πουλιά, όπως επανειλημμένα παρουσιάζονται από τα μέσα ενημέρωσης, το μάρκετινγκ και τη σύγχρονη κουλτούρα, και που απεικονίζονται με δυνατές χρωματικές εντάσεις μέσα σε «εκρηκτικές» συνθέσεις.\nΗ Φένυ επιλέγει ένα θέμα, το εξετάζει και το επαναλαμβάνει κατ 'εξακολούθηση, προκειμένου να αποκαλύψει όλες τις πλευρές του. Κάθε παραλλαγή του θέματος αποκαλύπτει μια καινούργια ιστορία. Κάθε καμέλια αποτελεί ένα διαφορετικό αφήγημα. Αυτό το ερωτικό αφήγημα άλλοτε είναι σκοτεινό, άλλοτε χαρούμενο, μελαγχολικό ή προκλητικό, αλλά πάντα σαγηνευτικό. Μέσα από τις σειρές των έργων της, η καλλιτέχνης μας ταξιδεύει σε διαφορετικούς μικρόκοσμους και αφηγείται χρωματιστές ιστορίες.\nΠεριπλανιόμαστε στα πέταλα μιας καμέλιας, στα εκτυφλωτικά χρώματα ενός παπαγάλου ή στον αισθησιασμό των χειλιών.\nΑπολαμβάνουμε την περιπλάνηση σε ένα φανταστικό κόσμο γεμάτο έντονα χρώματα και συναισθήματα. Ταξιδεύουμε μέσα από τα έργα της Φένυς και ονειρευόμαστε τη ζωή και τις δυνατές στιγμές της.\nΗ επανάληψη των θεμάτων της, η ισχυρή χρωματική παλέτα και οι καθαρές επιφάνειες αποδεικνύουν ότι η καλλιτέχνης επηρεάζεται από την ποπ αρτ και τους τρόπους αναπαράστασης που καθιέρωσε το συγκεκριμένο κίνημα. Παρ’ όλα αυτά, τα έργα που βλέπουμε έχουν δημιουργηθεί στη σύγχρονη εποχή, έχουν δικό τους χαρακτήρα και την ιδιαίτερη γοητευτική αφηγηματικότητά τους.\nΗ δεύτερη ενότητα των έργων αναφέρεται σε μύθους φαινόμενα, προσωπικότητες του σύγχρονου αθλητισμού, όπως ο Usain Bolt, ο Michael Phelps και άλλοι. Η καλλιτέχνης επικεντρώνεται στην δύναμη της προσωπικότητάς τους, στην υπέρβαση των ανθρώπινων τους ορίων και στο ρόλο που προβάλλουν τα πρότυπα αυτά στη σημερινή εποχή. Υπερδιασημότητες, των media που απεικονίζονται από την Φένυ Μπούζα με θαυμασμό και χιούμορ σε μια ποπ προσέγγιση.\nΗ έκθεση θα παραμείνει ανοικτή μέχρι τις 12 Απριλίου, 2016.\nΏρες Λειτουργίας: Δευτέρα - Σάββατο, 10:00 π.μ. - 13:00 μμ, 4:00-20:00\n15A Lemesos Avenue \_ 2112 Nicosia, Cyprus\nFor more information: 99 206 296 \_ 96 785 637 \_ 22 256 663\nFeny Bouza (facebook)\nPosted by Phivos Nicolaides at 3/21/2016 11:35:00 AM 1 comment:\nΣήμερα βράζει ένα μικρό θυμό στο μπρίκι του καφέ, τον αφήνει να φουσκώσει και μετά τον χύνει στον νεροχύτη, μην μπορώντας να αντέξει το υπερχείλισμά του. Είναι κι αυτές οι μέρες. Που δεν ακούνε πλέον για υπομονή. Που βράζουν και χύνονται στην γκαζιέρα, στα πλακάκια, στην ανοχή που αρπάζει άξαφνα μια σημαία επανάστασης.\nΚράτησε πολύ καιρό μέσα του αυτό το ποτάμι. Κι εκείνο όλο κατεβαίνει και φέρνει μαζί του μικρές απώλειες, μεγάλες ήττες, ελάχιστες προοπτικές. ΄Ιδια με λάσπη , ξύλα, σάπια φύλλα, που κουβαλάει αθόρυβα μια ψυχή πλημμυρισμένη από αγανάκτηση. Μα ποια ήταν η πηγή αυτής της ταραχής, που έψαχνε εδώ και ώρα την εκβολή της ; Μήπως η στάση των άλλων απέναντί του; Μήπως το λίγο τους, που θα΄θελε να ήταν πολύ; ΄Η μήπως το ελάχιστο που τελικά του δώσανε και δεν του χόρτασε την ύπαρξη;\nΜια ζωή ο αποδιοπομπαίος τράγος. Η εύκολη λεία για τον υπέρμετρο εγωισμό του καθενός. Κλητήρας σε μια εταιρεία. Θέση χαμηλή, μισθός ακόμα χαμηλότερος. Μια ζωή, λοιπόν, στα χαμηλά τα στρώματα που όλο βάθαιναν και γίνονταν υπόγειο. Αυτός για τους φακέλους που θα έπρεπε να παραδοθούν, αυτός και για τους καφέδες του προσωπικού, τα θελήματα, αυτός , μόνο αυτός, για τα ξεσπάσματα του πρωινού, για τα νεύρα του μεσημεριού. Και να κυλάνε οι μέρες σαν χιονοστιβάδα σε κατήφορο, που όλο μαζεύει, όλο φορτώνει στην πορεία της και κάποια στιγμή φτάνει στο τέρμα γεμάτη με τη μέγιστη ένταση, με την ελάχιστη πλέον υπομονή.\nΣήμερα Κυριακή έχει τα γενέθλιά του. Πολλά τα χρόνια που σκαρφαλώνουν αμείλικτα στις ρυτίδες του. Λίγο ακόμα και θα μπορεί να βγει στη σύνταξη. Πώς πέρασε έτσι ο καιρός; Πώς πέρασε έτσι η νιότη; Πώς φεύγουν γενικά έτσι οι ευκαιρίες; Σαν περαστικοί απ΄το κατώφλι σου, που δεν στέκονται να τους φιλέψεις ούτε ένα κρύο νερό από τη δίψα σου! Είχε , λοιπόν, σήμερα τα γενέθλιά του , μα δεν είχε κανένα να μοιραστεί τον χρόνο του που λιγόστευε. Κανέναν να δώσει λίγη έστω από την αγάπη που περίσσευε. Και οι ώρες σήμερα να μην κυλάνε. Να έχουν σταματήσει πεισματικά οι δείκτες στην ανάγκη και να του φωνάζουν επίμονα τις ελλείψεις που παραδέχεται η καρδιά του.\nΚάποτε , εκτός από τα θέλω των άλλων, είχε και τα δικά του. Πίστευε στον εαυτό του, πίστευε στις στιγμές, στα όνειρα. Μετά μπήκε στη ζωή του ο ανεκπλήρωτος έρωτας, ο γλυκός καρπός ενός παραδείσου, που έστεκε μπροστά του με απαγορευτικές πινακίδες. Πάλεψε να ξεφύγει από αυτά τα δίκτυα, που όλο και έριχνε η Μοίρα στη φουρτούνα του.\nΜα ήτανε το συναίσθημα τόσο δυνατό, που γινότανε τελικά λεπίδι και του κατέτρωγε τα σωθικά. Άλλαξε πόλη, άλλαξε δουλειά, εντοίχισε τη ζωή του, το είναι του, μες στο τσιμέντο μιας απρόσωπης εταιρείας. Ταύτισε τις ανάγκες του με τις μικρές και μεγάλες ανάγκες των άλλων. Έγινε μια κουκκίδα και χάθηκε μέσα στην τύρβη της καθημερινότητας. Έτσι, που όταν έφτανε το βράδυ στο σπίτι, το κορμί του τον έστελνε επιτακτικά σε ένα λήθαργο βαθύ. Να μην θυμάται, να μην ονειρεύεται.\nΜα ήτανε και μέρες σαν τη σημερινή, που ξυπνούσε μέσα του ό,τι βίαια είχε αποκοιμίσει. Σηκωνόταν άξαφνα και τον κυνηγούσε με όλα τα φαντάσματα , με όλα τα χάσματα . Κι αυτός παραδινόταν σε μια αιματηρή ανάμνηση.\nΑκούμπησε τον καφέ στην άκρη, άνοιξε την πόρτα, πήρε τον κεντρικό δρόμο, κατέβηκε μέχρι το παραλιακό μέτωπο, στάθηκε απέναντι στη θάλασσα. Τόσο απέραντη, τόσο φλύαρα σιωπηλή.\nΤον κοίταξε λες και τον καλούσε σε ένα από τα ταξίδια της. Είχε το βλέμμα εκείνης η θάλασσα. Γαλάζιο, τρυφερό, μυστηριώδες. Αύριο, υποσχέθηκε σιωπηλά, αύριο θα το προσπαθούσε, θα άνοιγε τα πανιά της ψυχής και θα αφηνόταν σε ό,τι μια νέα θάλασσα θα μπορούσε να του φέρει...\nPosted by Phivos Nicolaides at 3/21/2016 08:04:00 AM No comments:\nΈνωση Λογοτεχνών Κύπρου, Απονομή του βραβείου Γ.Φ. Πιερίδης\nΕΝΩΣΗ ΛΕΓΟΤΕΧΝΩΝ ΚΥΠΡΟΥ\nΑΠΟΝΟΜΗ ΤΟΥ ΒΡΑΒΕΙΟΥ Γ.Φ. ΠΙΕΡΙΔΗΣ\nΣΤΗΝ ΠΕΖΟΓΡΑΦΟ ΚΑΙ ΘΕΤΡΙΚΗ ΣΥΓΓΡΑΦΕΑ\nΗ Ένωση Λογοτεχνών Κύπρου έχει καθιερώσει, από το 2009, το βραβείο Γ.Φ. Πιερίδης, στο όνομα του πρώτου προέδρου και αργότερα επίτιμου προέδρου της Ένωσης. Το βραβείο απονέμεται σε καταξιωμένους Κύπριους λογοτέχνες, με απόφαση του εκάστοτε Διοικητικού Συμβουλίου του σωματείου.\nΜε το βραβείο αυτό έχουν τιμηθεί μέχρι σήμερα οι λογοτέχνες: Μαρία Πυλιώτου, Πάνος Ιωαννίδης, Χριστάκης Γεωργίου, Θεοκλής Κουγιάλης, Ντίνα Κατσούρη, Ήβη Μελεάγρου.\nΤο βραβείο απονέμεται σε ειδική εκδήλωση, κατά την οποία παρουσιάζεται το έργο του τιμώμενου συγγραφέα.\nΜαζί με τιμητικό δίπλωμα, το οποίο συνοδεύεται από το σκεπτικό βράβευσης, στον τιμώμενο συγγραφέα απονέμεται και ειδικό κεραμικό έργο, εμπνευσμένο από τα αρχαία κυπριακά ειδώλια, το οποίο φιλοτεχνεί η Μαρίνα Πιερίδου Χατζηκακού, κόρη του Γ.Φ. Πιερδη.\nΓια το 2016 το βραβείο απονέμεται, με ομόφωνη απόφαση του Διοικητικού Συμβουλίου, στην πεζογράφο και θεατρική συγγραφέα Μαρία Αβρααμίδου.\nΗ τελετή απονομής θα πραγματοποιηθεί τη Δευτέρα, 4 Απριλίου 2016, ώρα 7.30 μμ., στο ισόγειο των Πολιτιστικών Υπηρεσιών του Υπουργείου Παιδείας και Πολιτισμού, οδός Ιφγενείας αρ. 27, Στρόβολος.\nPosted by Phivos Nicolaides at 3/21/2016 07:13:00 AM No comments:\nPosted by Phivos Nicolaides at 3/18/2016 09:04:00 AM No comments:\nΣε αντίθεση με άλλες προηγμένες δημοκρατίες, στην Κύπρο δεν υπάρχει νομοθεσία σύγκρουσης συμφερόντων. Εκείνο που υπάρχει και συζητείται ξανά και ξανά, είναι ο Νόμος περί Ασυμβιβάστου κι ένας απηρχαιωμένος εσωτερικός κανονισμός της Βουλής.\nΑπό το 2014 η κυβέρνηση έχει προωθήσει προς ψήφιση νομοσχέδιο για τροποποίηση του περί Ασυμβιβάστου Νόμου, το οποίο συζητείται ακόμη, όπως για το «Πόθεν Έσχες», μέχρι να κουρευτούν ανεπιθύμητες διατάξεις, έτσι, ώστε να βολεύει, ειδικά, αυτούς που νομοθετούν, δηλαδή, τους ίδιους τους βουλευτές. Οι συζητήσεις στη Βουλή για το ‘Ασυμβίβαστο’ και το ‘Πόθεν Έσχες’ ολοένα και μας θυμίζουν περισσότερο παρά ποτέ την αφηρημένη τέχνη!\nΔιερωτάται όμως, κάποιος, πώς γίνεται, η Βουλή να επεξεργάζεται και να ψηφίζει νόμους, που αφορούν την ίδια, δηλαδή τα μέλη της; Στην περίπτωση αυτή, δεν θα έπρεπε άραγε, να υπήρχε ένα αξιόπιστο νομοθετικό συμβούλιο, το οποίο θα επεξεργαζόταν νομοθεσίες, που αφορούν αποκλειστικά τους βουλευτές και όχι οι ίδιοι, να κόβουν και να ράβουν στα μέτρα τους, νόμους που τους αφορούν, να ψηφίζουν τις αντιμισθίες και τα άλλα οικονομικά οφέλη που απολαμβάνουν;\nΤο θέμα του ασυμβιβάστου δεν είναι καινούρια υπόθεση. Χρόνια τώρα απασχολεί –και ταλαιπωρεί- την κοινωνία μας. Ο πρόεδρος του δικηγορικού συλλόγου, Δώρος Ιωαννίδης σε επανειλημμένες δημόσιες δηλώσεις του τόνισε ότι: «Όσο πιο ψηλά βρίσκεται ένας δημόσιος αξιωματούχος, τόσο πιο αυστηρό θα πρέπει, να είναι το ασυμβίβαστο». Είναι πάρα πολύ σοβαρό το δικηγορικό ασυμβίβαστο, που διαιωνίζεται και λειτουργεί καταλυτικά σε βάρος της κοινωνίας.\nΠέρασαν χρόνια από τότε, όπου στη δεκαετία του ’80 δεν υπήρχε οποιαδήποτε πιθανότητα ή δυνατότητα, να θιγεί ή να συζητηθεί καν θέμα ασυμβιβάστου. Θυμάμαι έντονα την περίπτωση ενός πολιτικού-δικηγόρου, που ήταν ταυτόχρονα νομικός σύμβουλος εργοδοτικού συνδέσμου και της συντεχνίας των υπαλλήλων. Η κοινωνία τότε πίστευε (;), ότι μπορούσε, να διαχωρίζει τους δυο (ταυτόσημους) ρόλους του!\nΚάπως, έτσι αντιλαμβανόμαστε και τώρα ορισμένα πράγματα, που σε ώριμες δημοκρατίες ούτε καν συζητούνται. Εξακολουθούμε για παράδειγμα, να πιστεύουμε ότι της Επιτροπής Ελέγχου της Βουλής, μπορεί, άνετα, να προεδρεύει βουλευτής, του κυβερνώντος κόμματος, μιας επιτροπής που έχει ως αποστολή και σκοπό, να κάνει κοινοβουλευτικό έλεγχο! Αυτό αποδεικνύει περίτρανα το εύρος, της δημοκρατικής μας αντίληψης για το δημόσιο βίο. Αλλά και την πεισματική αγκίστρωση αυτών, που επωφελούνται από διάφορα αξιώματα, να μην τα αποχωρίζονται με οποιοδήποτε κόστος στην ποιότητα του δημόσιου μας βίου.\nΗ Κύπρος είναι μια χώρα θεμελιωμένη επάνω στην αποικιοκρατική νοοτροπία της ασυδοσίας, της ανεξέλεγκτης εξουσίας που απομυζά τους κρατικούς πόρους, του υψηλού βαθμού διαπλοκής, της διαφθοράς και της ατιμωρησίας.\nΔυστυχώς, τα προεκλογικά λογύδρια, οι λαϊκίστικες ψευδείς υποσχέσεις, με τα εύηχα συνθήματα και τις γενικόλογες δεσμεύσεις είναι σαν τα παγάκια. Δροσίζουν για λίγο, αλλά αμέσως μετά, λιώνουν και εξαφανίζονται. Ήταν όμως, εκεί, για να προσφέρουν τη στιγμιαία ευχαρίστηση, που διακαώς αποζητείτο.\nΟρθά λέγεται, ότι, δημοκρατία σημαίνει κάτι περισσότερο από τους απλούς τύπους διακυβέρνησης. Πόσο επίκαιρη είναι πάλι η φράση του Γάλλου πολιτικού Ζαν Ζωρές, την οποία μας υπενθυμίζει. «Η Δημοκρατία είναι μια μεγάλη πράξη εμπιστοσύνης και μια μεγάλη πράξη τόλμης». Εμπιστοσύνης στους εκπροσώπους του λαού και τόλμης εκ μέρους τους για την αποφυγή, του πειρασμού ιδιοτελών και προσωπικών συμφερόντων.\nΗ κοινωνία μας διψά να δει άρχοντες, που τιμούν την αποστολή τους, για να δώσουν αξία στον τόπο. Ηγέτες που προωθούν ριζοσπαστικές αλλαγές και αναγκαίους εκσυγχρονιστικούς νόμους, ώστε ο τόπος να ξεφύγει έστω λίγο από τα στεγανά του ’60 και εντεύθεν.\nΗ διαφθορά έχει διαμορφώσει συμπεριφορές και νοοτροπίες ετών τώρα και η καταπολέμηση της δεν είναι εύκολο έργο. Μπορούμε τουλάχιστον, να μην την αφήσουμε ανεξέλεγκτη, ώστε, δίκαια να είναι ένα success story από την ίδρυση της Δημοκρατίας αδιαλείπτως μέχρι σήμερα. Τα διαχρονικά φαινόμενα διαφθοράς και σήψης μιλούν από μόνα τους.\nPosted by Phivos Nicolaides at 3/15/2016 05:31:00 PM No comments:\nΚοινή διαπίστωση για κάθε σκεπτόμενο πολίτη αυτής της χώρας είναι το γεγονός ότι έχει «πολιτικοποιηθεί» ή καλύτερα κομματικοποιηθεί υπερβολικά ο καθημερινός τρόπος ζωής από κάποιους που είναι στο πηδάλιο των κέντρων λήψης αποφάσεων για πολλά χρόνια. Διερωτάται κανείς αν η κομματική πολιτική τελικά εξυπηρετεί τον καθένα που εμπλέκεται σε αυτήν για προσωπικά συμφέροντα ή ο ίδιος ο πολιτικός διαμορφώνει «πολιτική» η οποία τον αναδεικνύει ως γνωστό άτομο στη δημόσια ζωή με τη βοήθεια των ΜΜΕ, για σκοπούς και πάλι που δεν έχουν να κάνουν με το καλώς νοούμενο συμφέρον της ευρύτερης κοινωνίας.\nΕντοπίζουμε άτομα τα οποία βρίσκονται στο προσκήνιο του δημόσιου βίου όχι κατ' ανάγκη γιατί είναι άξιοι και έχουν παράξει έργο, αλλά γιατί η θέση που κατέχουν τους βοηθά να «κτίσουν» και να δημιουργήσουν την επόμενη θέση εξουσίας που θα τους δώσει περισσότερη αίγλη , «αξία» και γιατί όχι και οικονομική άνεση είτε με θεμιτό είτε με αθέμιτο τρόπο.\nΕίναι σε όλους γνωστό πόση διαφθορά υπάρχει στο σύστημα. Υπάρχουν στεγανά και κατεστημένα τα οποία δημιούργησε η νοοτροπία του κάθε πολίτη ο οποίος έψαχνε ή ψάχνει ακόμα την πελατειακή σχέση με την εξουσία, η οποία κολακεύεται και αυτοσυντηρείται. Με αυτό τον τρόπο, η κάθε εξουσία μπαίνει σ' ένα φαύλο κύκλο στενής αντίληψης προς εξυπηρέτηση ίσως της μεγαλύτερης εξουσίας που έχει όνομα και επίθετο και έχει να κάνει άμεσα με του κομματικούς χώρους με σκοπό το μάντρισμα άβουλων ψηφοφόρων.\nΔιερωτάται κανείς ποια εμπιστοσύνη θα πρέπει να έχει π.χ. σ' έναν βουλευτή ο οποίος είναι δικηγόρος και χειρίζεται υποθέσεις στο ιδιωτικό του γραφείο οι οποίες μπορεί να έχουν να κάνουν και με το δημόσιο συμφέρον και ταυτόχρονα νομοθετεί. Μπορεί ακόμα να είναι γιατρός ή επιχειρηματίας και να πρέπει να ασχοληθεί και να νομοθετήσει σχετικά με θέματα που αφορούν αυτή του την ιδιότητα.\nΒλέπουμε ανθρώπους να ανακυκλώνονται από βουλευτές σε υπουργούς, από υπουργούς σε διευθυντές υπηρεσιών, από γενικούς διευθυντές υπουργείων σε προέδρους ημικρατικών οργανισμών και ένα σωρό άλλους συνδυασμούς, πράγμα το οποίο αποτελεί πρόκληση. Πρόκληση ακόμα και για τις απολαβές οι οποίες πολλές φορές επιβαρύνουν τον κάθε φορολογούμενο πολίτη είτε με τη μορφή διπλοσυντάξεων είτε με τη μορφή παχυλού μισθού αφενός και παχυλής σύνταξης αφετέρου.\nΥπάρχει άραγε έλλειψη κριτικής σκέψης από τους πολίτες ή μήπως έχουμε χαθεί ομαδικά στην καθημερινότητα μας και αφήσαμε τους επιτήδειους που ανακυκλώνονται συνεχώς, να αλωνίζουν και να διαχειρίζονται τις τύχες μας σε όλα τα επίπεδα ζωής, επαγγελματικά, οικονομικά, προσωπικά, με λευκή επιταγή -αν μας έμεινε ακόμα τέτοια- χωρίς να αντιδρούμε και να διεκδικούμε.\nΠοιοι είναι τελικά οι άριστοι που διορίζονται. Αυτοί που παραιτούνται για λεγόμενους «προσωπικούς» λόγους πριν καν τελειώσει η θητεία τους; Έχουμε πρόσφατα το παράδειγμα των συνεχών παραιτήσεων και την εκ περιτροπής προεδρία…των «άριστων» των αρίστων, προέδρων του Δ.Σ. του ΡΙΚ. Άτομα τα οποία επέβαλε το κατεστημένο κατέρρευσαν σε διάστημα ολίγου χρόνου χωρίς να αφήσουν οποιοδήποτε έργο!\nΔιάγουμε δύσκολους και πονηρούς καιρούς, χρειάζεται η συμμετοχή του κάθε πολίτη και ειδικά της νεολαίας στα κοινά. Όχι βέβαια κατ' ανάγκη στα κόμματα.\nΓια να μπορέσει αυτή η κοινωνία να κάνει σωστά βήματα προς τα εμπρός. Πρέπει, επιτέλους, να μάθουμε ως πολίτες αυτού του τόπου τον ορισμό των λέξεων σκέφτομαι και διεκδικώ!\nΕφημερίδα «Ο Φιλελεύθερος» Τρίτη, 15 Μαρτίου, 2016\nPosted by Phivos Nicolaides at 3/15/2016 04:33:00 PM No comments:\nPosted by Phivos Nicolaides at 3/15/2016 08:34:00 AM No comments:\nΗ βουλευτική ασυλία θεωρείται ως εκ των ων ουκ άνευ της δημοκρατίας\nΓράφει ο δημοσιογράφος Χριστάκης Γιαννακός\nΗ βουλευτική ασυλία έλκει την καταγωγή και θεωρία της από την εποχή της συνόδου του Βρετανικού Κοινοβουλίου μεταξύ 12 Ιανουαρίου με 12 Φεβρουαρίου 1397, όταν ο βουλευτής Thomas Haxey είχε την πρωτοβουλία να εισαγάγει πρόταση Νόμου, η οποία έγινε αποδεκτή, αποκηρύσσοντας τη σκανδαλώδη και πολυέξοδη συμπεριφορά της αυλής και του ίδιου του βασιλιά Ριχάρδου ΙΙ.\nΟ βουλευτής, για αυτή τη μομφή και νομοθετική προώθηση, δικάστηκε και καταδικάστηκε σε θάνατο, αλλά, μετά από πίεση της Βουλής, η ποινή δεν εκτελέστηκε, ως αποτέλεσμα βασιλικής χάριτος. Αυτή η διένεξη έδωσε έναυσμα συζήτησης στο Κοινοβούλιο, με στόχο τα μέλη του Κοινοβουλίου να μπορούν εντελώς ελεύθερα και απροκάλυπτα να συζητούν και να ψηφίζουν, χωρίς επέμβαση από τον βασιλιά. Εν τέλει η ελευθερία έκφρασης ενσωματώθηκε στο άρθρο 9 του Bill of Rights 1689.\nΣκοπός της βουλευτικής ασυλίας είναι η προστασία της εκφράσεως λόγου από τους εκλελεγμένους αντιπροσώπους του λαού, ώστε να εκτελείται το κοινοβουλευτικό καθήκον, χωρίς εξωτερικές πιέσεις και αναμείξεις, κυρίως, από την Εκτελεστική Εξουσία. Ως έκφραση και επέκταση της λαϊκής κυριαρχίας, η βουλευτική ασυλία θεωρείται ως εκ των ων ουκ άνευ της δημοκρατικής λειτουργίας μιας χώρας. Θεωρείται ακόμη και αναγκαία στοιχείο της διάκρισης των εξουσιών. Αναγνωρίζεται συναφώς ότι η ασυλία λαμβάνει δύο μορφές:\n(α) την ελεύθερη έκφραση λόγου εντός Κοινοβουλίου που παρέχει στην ουσία απόλυτο προνόμιο στον τρόπο που ο βουλευτής εκφράζεται κατά τη διεξαγωγή των κοινοβουλευτικών του καθηκόντων και τον τρόπο που ελευθέρως επιλέγει να ψηφίσει, και\n(β) το απαραβίαστο που ανάλογα με το κοινοβουλευτικό σύστημα και την οικεία νομοθεσία, συνταγματική ή άλλη, θωρακίζει τον βουλευτή από έρευνα, δίωξη, σύλληψη ή και φυλάκιση για λόγια ή έργα που εκφεύγουν του πεδίου της ελεύθερης έκφρασης εντός του Κοινοβουλίου. Με αυτά τα ελάχιστα βασικά το Άρθρο 83.1 του Συντάγματος σαφώς και απερίφραστα καθιστά τη βουλευτική ασυλία συνταγματική επιταγή, συμφώνως της αρχής του non-accountability.\nΚαλύπτει οτιδήποτε λέγεται ή τον τρόπο ψηφοφορίας, πάντοτε κατά την ορθή, νοείται, ενάσκηση της κοινοβουλευτικής εργασίας. Γι' αυτό, λόγια ή πράξεις βουλευτών, ακόμη και εντός του Κοινοβουλίου, άσχετα όμως με την κοινοβουλευτική τους εργασία και καθήκοντα, ενδεχομένως να μην καλύπτονται από την εν λόγω ασυλία. Η ελευθερία έκφρασης λόγου είναι το στοιχείο που νομιμοποιεί τον βουλευτή να συνδιαλέγεται και να εκφράζεται ελεύθερα προς ευόδωση του κοινοβουλευτικού καθήκοντος.\n(Σημείωση: Οι πιο πάνω πληροφορίες ελήφθησαν από την απόφαση του δικαστή του Ανωτάτου Δικαστηρίου Στέλιου Ναθαναήλ στην υπόθεση αρ.: 1/2016).\nΕφημερίδα "Ο Φιλελελεύθερος" 8.3.2016\nPosted by Phivos Nicolaides at 3/10/2016 08:30:00 AM No comments:\nΤην κοίταζε και πάλι με μάτια θολά, κόκκινα από θυμό που δεν μπορούσε να ελέγξει. Και το στόμα του άνοιγε μπροστά της σαν θεόρατη σπηλιά που απειλούσε να την καταβροχθίσει, να την κάνει μια τόση δα κουκκίδα ασημαντότητας και να την εξαφανίσει. Κι αυτή, γυναίκα καριέρας, χρόνια στην εταιρεία, με πτυχία, γνώσεις, εμπειρία, με επιτυχίες στο διαφημιστικό τμήμα, που κανείς δεν θα μπορούσε να αγνοήσει ή να διαγράψει, ένιωθε τώρα ένα μικρό μηδενικό να τη σκεπάζει, καθώς τα λόγια του άγαρμπα, εγωιστικά, εκτινάσσονταν σαν δηλητήριο φιδιού από την έπαρσή του και έπεφταν κατευθείαν στα τελευταία ίχνη της αξιοπρέπειάς της.\nΕίχε βρει, λέει, προχειρότητα στο νέο σχέδιο που του είχε καταθέσει. Ένα σχέδιο το οποίο δούλευε εντατικά με την ομάδα της τους τελευταίους τρεις μήνες. Που είχε περάσει από την κρίση τόσων ειδικών στο θέμα της διαφήμισης. Και από τα νέα ακόμα παιδιά, που είχαν πρόσφατα στελεχώσει το Τμήμα και είχαν έρθει με φρέσκιες ιδέες και ενθουσιασμό. Κι αυτός το απέρριπτε ασυζητητί με το πρόσχημα της… προχειρότητας. Θα κατανοούσε ίσως κάποιες απόψεις του περί πρωτοτυπίας.\nΚάποιες επιφυλάξεις του για το έντονο ίσως πρωτοποριακό στοιχείο της όλης ιδέας. Όταν κανείς ξεφεύγει τόσο πολύ από τα συνήθη πλαίσια, ελλοχεύει πάντα και ο κίνδυνος της πλήρους αποτυχίας. Μα υπαρκτή είναι και η προοπτική της πλήρους επιτυχίας. Όλα ρευστά και ενδεχόμενα. Απλώς, αν είσαι έτοιμος, αναλαμβάνεις το ρίσκο. Κι αυτός προφανώς δεν ήταν.\nΚαι γιατί άλλωστε να είναι; Η ζωή του υπήρξε πάντοτε μια πλατιά λεωφόρος. Ποτέ δεν αγκομάχησε, ποτέ δεν του στέρησαν τα όπλα να κερδίσει όλες τις μάχες του. Μόνο οι άλλοι έστεκαν ανυπεράσπιστοι μπροστά του κι αυτός περνούσε και μάζευε αιχμαλώτους. Ύστερα τους κρατούσε δέσμιους μέσα στην ύπαρξή του, γονείς, αδέρφια, φίλους, σχέσεις, έτσι που όλοι να προσκυνάνε κάθε μέρα τον εγωισμό του και να καταθέτουν εμπρός του ό,τι ακριβότερο και πολυτιμότερο είχαν. Την ψυχή τους.\nΤα μάτια του εξακολουθούσαν να την καρφώνουν, όμοια με λιοντάρι που ζυγιάζει την αντίσταση του θύματός του προτού επιτεθεί. Και τότε, σαν στιγμιαία έκλαμψη, έπιασε στο κοίταγμά του εκείνο το βλέμμα του σαρκοβόρου αρσενικού, που ορέγεται καινούρια λεία, τρυφερή, που τη μετράει με την πείρα του άντρα κυνηγού και ανάλογα εκστρατεύει εναντίον της με τα ανάλογα μέσα για την πτώση ή την παράδοσή της. Ναι, δεν τη γελούσε το ένστικτό της.\nΕίχε απέναντί της έναν άντρα που εκδικητικά μείωνε μια γυναίκα που δεν τολμούσε να πλησιάσει από το φόβο της απόρριψης. Ποτέ δεν θα του επέτρεπε κάτι τέτοιο ο παχύσαρκος εγωισμός του. Ποτέ δεν θα της έδινε το ελάχιστο έστω περιθώριο να νιώσει ανώτερή του. Γι΄αυτό προτιμούσε να κρύβει την επιθυμία του πίσω από αναίτιες προσβολές, αψυχολόγητες επιθέσεις, θαρρώντας πως έτσι έπαιρνε την εκδίκησή του για το ανεκπλήρωτο που έτρεχε ηδονικά στο κορμί της. Άφησε μέσα της να χαρακτεί ένα μειδίαμα ικανοποίησης, ακριβώς πάνω από το σημείο που είχε πέσει το τελευταίο του ράπισμα.\nΎστερα όρθωσε το λυγερό κορμί της, τίναξε δήθεν ανέμελα προς τα πίσω τα μαλλιά, αφήνοντας την υπέροχη ξανθή χαίτη να σκορπίσει στον χώρο την ομορφιά και το άρωμά της, στύλωσε το πράσινο, καθάριο βλέμμα της μέσα στην έλλειψή του και σάλπισε υποχώρηση με σταθερά βήματα από μια ένδοξη νίκη της.\nPosted by Phivos Nicolaides at 3/07/2016 07:53:00 AM No comments:\nΗ Αντιπαλότητα Καλού και Κακού στη ζωή και στην Τέ...


Online Παιχνίδι Ο Πρωταθλητής του Briscola. Παίξτε το παιχνίδι online δωρεάν Ο Πρωταθλητής του Briscola. Κατεβάστε το παιχνίδι Ο Πρωταθλητής του Briscola. Παιχνίδια Τυχερά παιχνίδια - gr.zazaplay.com\nBriskol είναι ένα παραδοσιακό ιταλικό παιχνίδι. Αυτό το παιχνίδι έχει κερδίσει τις καρδιές πολλών ανθρώπων.\n© sgames.org -. Δωρεάν online παιχνιδιών Ο Πρωταθλητής του Briscola () σε απευθείας σύνδεση κόσμο παιχνιδιού παιχνίδι λάμψης Ο Πρωταθλητής του Briscola για δωρεάν. Μην ξεχάσετε να αξιολογήσετε αυτό το παιχνίδι Ο Πρωταθλητής του Briscola και να μοιραστούν αυτό το παιχνίδι με τους καλύτερους φίλους σας.\nΠαιχνίδι Ο Πρωταθλητής του Briscola σε απευθείας σύνδεση\nΠεριγραφή του παιχνιδιού Ο Πρωταθλητής του Briscola γραμμή. Πώς να παίξετε το παιχνίδι online Briskol είναι ένα παραδοσιακό ιταλικό παιχνίδι. Αυτό το παιχνίδι έχει κερδίσει τις καρδιές πολλών ανθρώπων. Εδώ είναι σε σας έρχονται στην πόλη διάσημο παιχνίδι, μια πολλαπλή παγκόσμιος πρωταθλητής και σας προσκαλεί να τον πολεμήσει. Να είστε πολύ προσεκτικοί, γιατί του αρέσει να εξαπατήσει για να κερδίσει. Παρακολουθούν προσεκτικά τις κάρτες σας δεξιά και αγωνίστηκε πίσω. Όλα εξαρτώνται από εσάς. Απολαύστε το παιχνίδι.\nΒαθμολογήστε αυτό το παιχνίδι: Παίχθηκε: 4312\nΟ Πρωταθλητής του Briscola ( Ψηφοφορίες34, Δευτεροβάθμια Βαθμολογία: 3.94/5)


Dakar 2022 10η ημέρα: Οι Βαγγέλης Μπερσής-Φώτης Κουτσουμπός ανέβηκαν στην 48η θέση - 4troxoi.gr\nΤο ελληνικό πλήρωμα των Βαγγέλη Μπερσή-Φώτη Κουτσουμπού, το οποίο αγωνίζεται στο Classic Dakar, ολοκλήρωσε ακόμη μία αγωνιστική ημέρα χώρις να αντιμετωπίσει ιδιαίτερα προβλήματα.\nΗ 10η ειδική διαδρομή του Classic Dakar, χαρακτηρίστηκε από όλα τα πληρώματα ως πολύ γρήγορη. Το ελληνικό πλήρωματα μετά τις αλλαγές που έγιναν στα αμορτισέρ του αυτοκινήτου, κατάφερε να κινηθεί σε πολύ καλό ρυθμό και παρά τις δύο “μικρό εξόδους” σημείωσε τον 41ο χρόνο. Ενδεικτικό του πολύ καλού χρόνου ήταν η άνοδος των Βαγγέλη Μπερσή-Φώτη Κουτσουμπού στην 48η θέση της γενικής κατάταξης, με 2 ε.δ. να απομένουν για την ολοκλήρωση του αγώνα.\nΤην Πέμπτη 13 Ιανουαρίου, το 44ο Dakar θα συνεχιστεί με την 11η ειδική διαδρομή, Bisha > Bisha, μήκους 277 αγωνιστικών χιλιομέτρων.


Καθυστερημένα και υποδεέστερα από άλλες χώρες της Ευρώπης τα μέτρα της κυβέρνησης, είπε ο Ν. Ανδρουλάκης (video)\n🕔17/03/2022 - 11:32\nΈκανε λόγο για μέτρα περιορισμένης εμβέλειας που δεν μπορούν να βοηθήσουν τους πιο αδύναμους και τα περισσότερα νοικοκυριά\nΚαθυστερημένα και υποδεέστερα από αυτά που παίρνουν άλλες ευρωπαϊκές κυβερνήσεις χαρακτήρισε ο πρόεδρος του ΠΑΣΟΚ-Κινήματος Αλλαγής, Νίκος Ανδρουλάκης, τα μέτρα που ανακοίνωσε χθες το πρωθυπουργός, Κυριάκος Μητσοτάκης, και εξειδίκευσαν σήμερα οι αρμόδιοι για την αντιμετώπιση της ακρίβειας και τις μεγάλες αυξήσεις στην ενέργεια.\nΜιλώντας το πρωί σε εκπομπή του τηλεοπτικού σταθμού ΣΚΑΪ, ο κ. Ανδρουλάκης έκανε λόγο για μέτρα περιορισμένης εμβέλειας που δεν μπορούν να βοηθήσουν τους πιο αδύναμους και τα περισσότερα νοικοκυριά. «Συγκριτικά με τις άλλες ευρωπαϊκές χώρες είναι τα λιγότερα. Το 1,1 δισ. ευρώ δεν είναι δημοσιονομικό περιθώριο. Είναι η κερδοσκοπία του κράτους εις βάρος του ελληνικού λαού και αυτό φαίνεται από τα επιπλέον φορολογικά έσοδα που προέκυψαν το δίμηνο Νοεμβρίου-Δεκεμβρίου λόγω του αυξημένου πληθωρισμού», ανέφερε ο κ. Ανδρουλάκης.\nΣχετικά με τους στόχους του ΠΑΣΟΚ-Κινήματος Αλλαγής να γίνει κυβερνητική δύναμη και το ενδεχόμενο κυβερνητικής συνεργασίας, ο κ. Ανδρουλάκης επεσήμανε πως ο κ. Μητσοτάκης λέει ότι θέλει μόνο αυτοδυναμία και κοιτά τις δεύτερες εκλογές. «Εγώ σέβομαι το Σύνταγμα. Στις πρώτες εκλογές θα δώσω μάχη η παράταξή μας να πάρει ένα μεγάλο ποσοστό και να είναι κυβερνητική δύναμη με το σοσιαλδημοκρατικό της πρόγραμμα», υπογράμμισε.\nΑνδρουλάκης ΚΙΝΑΛ πρόεδρος του ΚΙΝΑΛ καύσιμα βενζίνη φυσικό αέριο ακρίβεια


Βιοχημικό - Ανοσολογικό Πικέρμι, Παλλήνη & Σπάτα | Medical Πολυϊατρεία\nΣτα ιδιωτικά πολυϊατρεία Medical σε Παλλήνη, Ραφήνα και Νέα Μάκρη μπορείτε να πραγματοποιήσετε όλες τις βιοχημικές εξετάσεις με παραπεμπτικό από τον ΕΟΠΥΥ, με την ιδιωτική σας ασφάλεια ή μέσω των πακέτων προσφοράς που κάνουμε. Οι βιοχημικές εξετάσεις αποτελούν το 1/3 του συνόλου των εργαστηριακών εξετάσεων. Η λήψη τους είναι εύκολη και οι πληροφορίες που παίρνουμε από την ανάλυσή τους είναι κατά κανόνα επαρκείς. Τα εργαστήριά μας είναι εξοπλισμένα με σύγχρονους, αυτόματους αναλυτές και άρτια εκπαιδευμένο προσωπικό.\nΜαζί με τις υπόλοιπες εργαστηριακές εξετάσεις , βοηθούν στη διάγνωση, στην παρακολούθηση της πορείας και στην ανταπόκριση της θεραπείας της νόσου.\nΝάτριο, Κάλιο, Χλώριο\nΟυρία, Κρεατινίνη, Ουρικό οξύ, Γλυκόζη\nΧοληστερίνη, Τριγλυκερίδια, HDL, LDL, αθηρωματικός δείκτης\nΑσβέστιο, Φώσφορος, Μαγνήσιο\nΧολερυθρίνη ( ολική , άμεση και έμμεση )\nΗπατικά ένζυμα ( SGOT, SGPT, g-GT, Αλκαλική Φωσφατάση )\nΚρεατινίνη κινάση (CPK) και CKMB, τροπονίνη\nΟλική πρωτεΐνη, αλβουμίνη\nΑνοσοσφαιρίνες ( IgG, IgM, IgA, IgE, IgD)\nΤίτλοι Αντιστρεπτοκοκκικών Αντισωμάτων (ASTO)\nΑνάλυση και ταυτοποίηση αμινοξέων και οργανικών οξέων\nΓια τη σωστή διεξαγωγή της αιμοληψίας, καθώς και για μεγαλύτερη εγκυρότητα των αποτελεσμάτων επιβάλλεται ο ασθενής να είναι νηστικός το πρωί με 10 – 12 ώρες νηστεία .\nΕπιβάλλεται η λήψη νερού πριν την αιμοληψία.\nΜια έγκαιρη εξεύρεση παθολογικής τιμής από τις βιοχημικές εξετάσεις οδηγεί τον κλινικό γιατρό σε περαιτέρω έλεγχο εργαστηριακών εξετάσεων για την πρώιμη διάγνωση και αντιμετώπιση επικείμενου νοσήματος.\nΈτσι ένας ασθενής με αυξημένο σάκχαρο νηστείας , χρειάζεται να διερευνηθεί περαιτέρω για πιθανό Σακχαρώδη διαβήτη.\nΈνας ασθενής με χαμηλό σίδηρο αίματος, πρέπει να διερευνηθεί για πιθανή σιδηροπενική αναιμία.\nΈνας ασθενής με αυξημένα ηπατικά ένζυμα, θα πρέπει να ελεγχθεί για πιθανή νόσο του ήπατος.\nΣτα ιδιωτικά πολυϊατρεία Medical σε Παλλήνη, Ραφήνα και Νέα Μάκρη, μπορείτε να πραγματοποιήσετε όλες τις ανοσολογικές εξετάσεις με παραπεμπτικό από τον ΕΟΠΥΥ, με την ιδιωτική σας ασφάλεια ή μέσω των πακέτων προσφοράς που έχουμε. Τα εργαστήριά μας είναι εξοπλισμένα με σύγχρονους, αυτόματους αναλυτές και άρτια εκπαιδευμένο προσωπικό. Οι εξετάσεις πραγματοποιούνται καθημερινά, χωρίς ραντεβού.\nΤι είναι όμως η ανοσία ,ανοσοποιητικό σύστημα ,ανοσοαπάντηση και ποια η σπουδαιότητά του;\nΑνοσία είναι η αντίσταση σε μια νόσο και ειδικότερα σε ένα λοιμώδες νόσημα.\nΤο άθροισμα των κυττάρων, ιστών και μορίων που μεσολαβούν στην αντίσταση σε λοιμώξεις ονομάζεται ανοσοποιητικό σύστημα.\nΗ συντονισμένη απάντηση των κυττάρων και των μορίων αυτών ονομάζεται ανοσοαπάντηση ή ανοσοαπόκριση.\nΗ σπουδαιότητα του ανοσοποιητικού συστήματος για την υγεία φαίνεται από το γεγονός ότι άτομα με ανεπαρκείς ανοσοαπαντήσεις είναι ευπαθή σε σοβαρές ή και απειλητικές για τη ζωή τους λοιμώξεις.\nΑντίστροφα , η διέγερση της ανοσοαπάντησης κατά των μικροβίων με τον εμβολιασμό είναι η πλέον αποτελεσματική μέθοδος για την προστασία των ατόμων από τις λοιμώξεις και η μοναδική προσέγγιση που οδήγησε στην παγκόσμια εξάλειψη της ευλογιάς.\n(βιβλιογραφία : Βασική ανοσολογία Abul K.Abbas , Andrew H.Lichtman)\nΕπομένως μπορούμε να εξετάσουμε όλους τους δείκτες σοβαρών λοιμωδών νοσημάτων όπως :\nΗπατίτιδας Α , Β , C , D ( HBsAg , HBeAg , αnti-HBe , Anti-HBc ολικό , IgM , Anti-HBe ,Anti-HBs , anti HAV , antiHCV )\nHIV I , II\nΚυτταρομεγαλοιος , CMV\nΙός της γρίπης ,τύπου Α , Β\nΑνίχνευση Αλλεργιογόνων – Rast – test\nΑνοσολογικές δοκιμασίες , όπως : ΑΝΑ , αντι-ds DNA , αντι-RNP , αντι-Sm , αντι-SS-B , αντι-SS-A , ΑΜΑ , ACA ,c- ANCA, p-ANCA , ρευματοειδής παράγοντας ( RF) , Συμπληρώματα ορού C3 , C4 , κτλ.


Κ. Μητσοτάκης: «Όχι» σε ολικό lockdown για τους ανεμβολίαστους | Moneyreview.gr\nΠολιτική Τρίτη 16/11/2021, 12:25 NEWSROOM\n«Δεν θα ακολουθήσουμε το μοντέλο της Αυστρίας» είπε για το ενδεχόμενο νέων μέτρων - «Θέλουμε οριστική επιστροφή των Μάρμαρων, δεν συζητάμε για δανεισμό τους»\n16 Νοεμβρίου, 2021 Τρ 16/11/2021, 12:25\nΗ κυβέρνηση δεν έχει σκοπό να ακολουθήσει το μοντέλο της Αυστρίας, όπου έχει επιβληθεί ολικό lockdown για τους ανεμβολίαστους, ανέφερε ο πρωθυπουργός Κυριάκος Μητσοτάκης σε συνέντευξη που παραχώρησε στην εκπομπή «Good Morning Britain» του τηλεοπτικού δικτύου ITV.\n«Έχουμε μια αυστηρή πολιτική, αλλά δεν θα ακολουθήσουμε την τακτική της Αυστρίας, επιβάλλοντας ένα πλήρες lockdown στους ανεμβολίαστους» ανέφερε συγκεκριμένα.\nΟ κ. Μητσοτάκης επισήμανε την αύξηση του ρυθμού εμβολιασμού τις τελευταίες δύο εβδομάδες. «Αν κοιτάξετε τα ποσοστά εμβολιασμού στην Ελλάδα, βρίσκονται περίπου στον μέσο όρο της Ε.Ε.. Προφανώς, προσπαθούμε να ενθαρρύνουμε τους ανεμβολίαστους να εμβολιαστούν. Πώς το κάνουμε αυτό; Έχουμε κάνει πιο δύσκολη την πρόσβαση των μη εμβολιασμένων στα εστιατόρια. Δεν μπορείτε δειπνήσετε σε εσωτερικό χώρο εστιατορίου στην Ελλάδα αυτή τη στιγμή εάν είστε ανεμβολίαστος» είπε.\nΕνθάρρυνε παράλληλα τους Βρετανούς να κλείσουν από τώρα τις διακοπές τους στην Ελλάδα για το καλοκαίρι του 2022. «Ήταν μεγάλη η χαρά μας που υποδεχτήκαμε τους Βρετανούς τουρίστες κατά τη διάρκεια του καλοκαιριού. Είχαμε μια σχετικά πετυχημένη καλοκαιρινή σεζόν. Νομίζω ότι ήρθαν περίπου 2,5 εκατομμύρια Βρετανοί τουρίστες στην Ελλάδα. Η Ελλάδα είναι μια υπέροχη χώρα. Θα σας συνιστούσα να κάνετε κράτηση για τις διακοπές σας για το επόμενο έτος όσο το δυνατόν συντομότερα. Νομίζω ότι θα είναι ένα Covid-free καλοκαίρι» δήλωσε.\nΕπιβεβαίωσε παράλληλα πως κατά την επικείμενη συνάντηση του με τον Βρετανό πρωθυπουργό, Μπόρις Τζόνσον αργότερα σήμερα θα θέσει το ζήτημα της επανένωσης των Γλυπτών του Παρθενώνα στο Μουσείο της Ακρόπολης. «Θα θέσω το ζήτημα στον Βρετανό πρωθυπουργό και πιστεύω πως η προσέγγιση πως τα Μάρμαρα ανήκουν στο Βρετανικό Μουσείο γιατί βρίσκονταν πάντα εκεί είναι αναχρονιστική. Θέλουμε οριστική επιστροφή των Μάρμαρων, αλλά δεν συζητάμε για δανεισμό τους. Θα μπορούσαμε να προσφέρουμε στο Βρετανικό Μουσείο πολιτιστικούς θησαυρούς, που δεν έχουν βγει από την Ελλάδα στο παρελθόν. Είμαι σίγουρος πως μπορεί να βρεθεί μία λύση» ανέφερε.\nΣτο μέτωπο του προσφυγικού – μεταναστευτικού επισήμανε πως η ελληνική κυβέρνηση έχει «μία αυστηρή, πλην όμως δίκαιη πολιτική». Εξήγησε πως «τα τελευταία τρία χρόνια έχουμε αποδεχθεί περισσότερες από 50.000 αιτήσεις ασύλου, ως εκ τούτου κανείς δεν δικαιούται να κατηγορήσει την Ελλάδα ότι δε σέβεται τα ανθρώπινα δικαιώματα». Ταυτόχρονα, όμως, όπως είπε, «έχω μία υποχρέωση να προστατεύσω τα σύνορα μας».\nΣτο σημείο αυτό, κάλεσε την Τουρκία να τιμήσει το δικό της σκέλος από την Κοινή Δήλωση Ε.Ε. – Τουρκίας του 2016, σημειώνοντας πως η γειτονική χώρα «μπορεί να κάνει περισσότερα για την αναχαίτιση της παράνομης μετανάστευσης». «Εάν δεν στείλεις ένα ξεκάθαρο μήνυμα πως προστατεύεις τα σύνορα σου περισσότεροι άνθρωποι θα προσπαθήσουν να εισέλθουν με παράνομο τρόπο την Ελλάδα» πρόσθεσε.\nΚυριάκος Μητσοτάκης Lockdown Περιοριστικά μέτρα για κορωνοϊό Μπόρις Τζόνσον Βρετανία Προσφυγικό / Μεταναστευτικό


Οδηγίες: Δημιουργία Λογαριασμού - Nxt Wiki\nΟδηγίες: Δημιουργία Λογαριασμού\nΔημιουργία ενος Λογαριασμού Nxt\nΓια να στειλετε ή να λάβετε ΝΧΤ, χρειάζεστε έναν αριθμό λογαριασμού. Μπορείτε να δημιουργήσετε έναν μέσα απο το λογισμικό ΝΧΤ. Ο αριθμός του λογαριασμού σας θα είναι η διεύθυνση σας. Επιλέξτε ένα ισχυρό τυχαίο κωδικό ο οποίος θα είναι μεγαλύτερος απο 30 χαρακτήρες.\nΠριν δημιουργήσετε ένα λογαριασμό θα χρειαστεί να εγκαταστήσετε το λογισμικο ΝΧΤ στον υπολογιστή σας και να τρέξετε ένα τοπικό κόμβο ( ο οποίος θα βοηθήσει το δίκτυο). Αφου τελειώσετε με αυτό και το λογισμικό τρέχει στον υπολογιστή σας:\nΜέσα στο λογισμικό διαχείρισης, κάντε κλίκ στο πορτοκαλί λουκέτο. Θα το βρείτε στην ΠΑΝΩ ΑΡΙΣΤΕΡΗ ΓΩΝΙΑ του browser σας.\nΈνα popup παράθυρο θα εμφανιστεί.\nΣΤΑΜΑΤΗΣΤΕ ΕΔΩ. Μην ανοίξετε λογαριασμό μεχρι να αποκτήσετε μια ξεκάθαρη αντίληψη γύρω απο την ασφάλεια των λογαριασμών. Αν δε κατανοήσετε πόσο σημαντικό είναι αυτό και κάνετε κάποιο λάθος στο επόμενο βήμα, θα σας ληστέψουν.\nΣτο πεδίο κειμένου που εμφανίστηκε, πληκτρολογήστε ένα μυστικό κωδικό.\nΜΗ ΧΡΗΣΙΜΟΠΟΙΗΣΕΤΕ ΚΩΔΙΚΟ Ο ΟΠΟΙΟΣ ΕΙΝΑΙ ΜΙΚΡΟΤΕΡΟΣ ΑΠΟ 30 ΧΑΡΑΚΤΗΡΕΣ\nΟι απλοί κωδικοι ΘΑ ΠΑΡΑΒΙΑΣΤΟΥΝ και τα νομισματα σας ΘΑ ΚΛΑΠΟΥΝ.\nΟ κωδικός σας είναι πιο ασφαλής εάν είναι μακρύς και πολύπλοκος. Χρησιμοποιήστε τουλάχιστον 30 χαρακτήρες. Αν σας είναι εύκολο μη βασίζετε τον κωδικό σας σε ολόκληρες λέξεις οποιασδήποτε γλώσσας.\nΓια κρυπτογραφικά ισχυρούς κωδικούς χρησιμοποιήστε ένα ανάλογο εργαλείο στον υπολογιστή σας, η γεννήτρια κωδικών απο τη σελίδα https://defuse.ca/passgen.htm\nΔιαβάστε οπωσδήποτε το κεφάλαιο για την Ασφάλεια Λογαριασμού\nΣημειώστε τον κωδικό σας και τοποθετήστε τον σε κάποιο ασφαλές μέρος. Θα χρησιμοποιηθεί για να δημιουργήσει τον αριθμό του λογαριασμού σας.\nΕφ'όσον δημιουργήσατε και εισαγάγατε τον κωδικό στο λογισμικό, αυτός ο κωδικός ΔΕ ΜΠΟΡΕΙ ΝΑ ΑΛΛΑΧΘΕΙ.\nΕάν χάσετε τον κωδικό σας, θα χάσετε την πρόσβαση στο λογαριασμό σας.\nΜη μοιραζεστε τον κωδικό σας με οποιονδήποτε.\nΚάντε κλίκ στο Unlock account.\nΤο πορτοκαλί λουκέτο θα αλλάξει απο "κλειδωμένο" σε "ξεκλείδωτο"\nΟ νέος σας αριθμός λογαριασμού θα εμφανιστεί με πράσινο χρώμα κειμένου στη δεξιά μεριά του λουκέτου.\nΣημειώστε τον αριθμό λογαριασμού σας!!!\nΣημείωση: Μέχρι να στείλετε τα πρώτα ΝΧΤ απο τον καινούριο σας λογαριασμό, ο λογαριασμός σας θα προστατεύεται ΜΟΝΟ με ένα 64it δημόσιο κλειδί. Ένα πολύ πιο ασφαλές 256bit δημόσιο κλειδι θα δημιουργηθεί με την πρώτη εξερχόμενη συναλλαγή που θα πραγματοποιήσετε. Σαν αποτέλεσμα σας συνιστούμε να κάνετε μια συναλλαγή (είτε κάνοντας μια αποστολή Nxt,καταγράφωντας ένα ψευδώνυμο, ή στέλνοντας ένα μύνημα) όσο το συντομότερο δυνατόν, αφού γίνει η πρώτη κατάθεση Nxt στο λογαριασμό σας.\nRetrieved from "https://nxtwiki.org/index.php?title=How-To:CreateAccount/el&oldid=10735"\nThis page was last edited on 7 February 2014, at 16:52.


Αγοράστε το Cuphead Key | τιμές από ✔€13.65 - Keysforgames.gr\nΑγοράστε Key για το Cuphead, σύγκριση τιμών για το PC Key του Cuphead Steam\nKeysforgames.gr > Steam Key > Cuphead\nΣχετικά με το Cuphead\nΣυγκρίνετε τιμές και αγοράστε το key του Cuphead φθηνά! Μετά την αγορά, το game key σας δίνει τη δυνατότητα να καταβάσετε, να εγκαταστήσετε και να παίξετε Cuphead απευθείας στο Steam στο PC σας.\nΗ χαμηλότερη τιμή αυτή τη στιγμή για ένα κλειδί Cuphead Στην Ελλάδα είναι € 13.65\nΒρείτε όλα τα διαθέσιμα καταστήματα με Keys του Steam για το Cuphead και αγοράστε το Cuphead. Συγκρίνετε τα εδώ για να βρείτε τις καλύτερες τιμές, εξοικονομώντας χρόνο και χρήμα!\nΕνεργοποιήστε το key του Cuphead στο Steam Client και προσθέστε το στη βιβλιοθήκη σας, για να μπορείτε να το κατεβάσετε.\nΒρείτε τις καλύτερες προσφορές για το Cuphead στο keysforgames.gr\nΑγοράστε PC Key για το Cuphead στη χαμηλότερη τιμή!\nΤρόποι πληρωμής Bank TransferBitcoinCreditcardG2A PayiDEALNordeaPayPalPaysafecardSkrill -------------- AlipayBancontactDiscoverGiropayJCBKlarnaMobileNetellerPayTMPrzelewy24QIWISofortUnionPayWebMoneyWeChatYandex\nΕπιλέξτε Έκδοση παιχνιδιού Cuphead Standard\n€ 38.65 € 36.33\nΑγοράστε φθηνό ψηφιακό κωδικό λήψης, License Key ενεργοποίησης για τοCuphead\nΕυρωπαϊκό Steam Key του Cuphead:\nΜερικές φορές ένας Steam Digital Code απαιτεί ευρωπαϊκή διεύθυνση IP για να ενεργοποιηθεί στο Steam. Διαβάστε την περιγραφή του καταστήματος εάν απαιτείται μόνο για ενεργοποίηση ή εάν χρειάζεστε επίσης ευρωπαϊκή διεύθυνση IP για να παίξετε το CD Key του Cuphead. Εάν δεν ξέρετε πώς να το κάνετε αυτό, τα περισσότερα καταστήματα προσφέρουν βοήθεια ή tutorial.\nΠώς να ενεργοποιήσετε το Steam Key για το Cuphead;\nΕνεργοποιήστε τον Steam Digital CD Key Code στο Steam Client. Συνδεθείτε και κοιτάξτε στην κάτω αριστερή γωνία και κάντε κλικ στην “Προσθήκη παιχνιδιού …” και στη συνέχεια στην “Ενεργοποίηση προϊόντος στο Steam”. Βάλτε τον κωδικό για το CD Key του Cuphead και τοποθετήστε το στη βιβλιοθήκη Steam, έτοιμο για λήψη! Μπορείτε να εγκαταστήσετε το Steam για να ενεργοποιήσετε το key του Cuphead, εάν κάνετε κλικ εδώ https://store.steampowered.com/about/\nΤα Steam Keys προορίζονται ως χρήσιμο εργαλείο για τους προγραμματιστές παιχνιδιών, ώστε να πουλήσουν το παιχνίδι τους σε άλλα διαδικτυακά καταστήματα και στο λιανεμπόριο. Τα Steam Keys μπορούν να ενεργοποιηθούν από πελάτες στο Steam για να δώσουν άδεια στο Cuphead.\nΜπορεί το Steam Key του Cuphead να λήξει;\nΈνα key του Cuphead για το Steam-Client δεν λήγει και μετά την ενεργοποίηση το Cuphead μπορεί να ληφθεί και να παίζεται για πάντα. Αυτό ισχύει επίσης για όλα τα άλλα προγράμματα-πελάτες.\nΒεβαιωθείτε ότι το Key του Cuphead είναι για τον Steam Client\nΣυχνά τα παιχνίδια που μπορούν να παιχτούν στο Steam είναι επίσης διαθέσιμα σε: Rockstar Games, Epic Games Store, Origin (EA), Humble Bundle, Windows 10, Gog.com, Xbox Play Anywhere, Battle.net, UPlay και Amazon. Βεβαιωθείτε ότι έχετε ελέγξει όλες τις προσφορές και ότι αγοράζετε ένα Key τουCuphead για τον κατάλληλο Client.\nΔώρο Steam για το Cuphead\nΛαμβάνετε ένα δώρο στον λογαριασμό σας στο Steam. Πρέπει να αποδεχτείτε αυτό το δώρο του Steam, ώστε να μπορέσει να προστεθεί το Cuphead στη βιβλιοθήκη Steam και να είναι έτοιμο για λήψη. Διαβάστε την περιγραφή του καταστήματος εάν υπάρχουν περιορισμοί στην περιοχή.\nΈνα δώρο του Steam για το Cuphead δεν είναι ένα Steam CD Key για το Cuphead.\nΠοια είναι η εμπειρία σας με το Cuphead; Μοιραστείτε την εμπειρία σας και βοηθήστε άλλους gamers να κάνουν την επιλογή τους.


Η νέα ποδοσφαιρική στέγη του Στέφανου Καπία\n25 Μαρτίου 2021 στις 21:39\nΣτη Γ Εθνική και στον Ναυπακτιακό θα συνεχίσει την καριέρα του ο Στέφανος Καπίας.\nΟ 37χρονος (5/02/1984) αμυντικός με καταγωγή από τη Θεσσαλονίκη, έπαιξε φέτος σε τρία παιχνίδια στη Super League 2 με τη φανέλα του ΟΦ Ιεράπετρας και παλαιότερα σε Καραϊσκάκη Άρτας, Απόλλωνα Πόντου, Αγροτικό Αστέρα, Εθνικό Γαζώρου, Βέροια, ΑΕ Γιάννινα και Αναγέννηση Καρδίτσας.\n«Η διοίκηση του Ναυπακτιακού Αστέρα ανακοινώνει την απόκτηση του 36χρονου κεντρικού αμυντικού, Στέφανου Καπία.\nΟ έμπειρος Θεσσαλονικιός ποδοσφαιριστής ξεκίνησε την ποδοσφαιρική του καριέρα από τα τμήματα υποδομής του Απόλλωνα Καλαμαριάς, έχει ύψος 1.86 και αγωνίζεται κυρίως ως κεντρικός αμυντικός, ενώ σαν δεύτερη θέση καλύπτει αυτή του αμυντικού χαφ. Φέτος φορούσε την φανέλα του Ο.Φ. Ιεράπετρας και πέρυσι αγωνιζόταν στην Α.Ε. ΚΑΡΑΙΣΚΑΚΗ!\nΒιογραφικό 2001 Απόλλων Καλαμαριάς Κ19 2002 Απόλλων Καλαμαριάς 2006 Αναγέννηση Καρδίτσας 2007 ΑΕ Γιάννενα 2008 ΠΑΕ Βέροια 2012 Εθνικός Γαζώρου 2013 Απόλλων Καλαμαριάς 2014 Αγροτικός Αστέρας 2016 Απόλλων Σμύρνης 2018 ΑΕ Καραϊσκάκης Στέφανε καλωσόρισες στην οικογένεια του Ναυπακτιακού».\nΤο αφιέρωμα του sportsup.gr στη Football League : Το ρόστερ, οι μεταγραφές και οι αποχωρήσεις του ΑΣ Σαντορίνης\nH Εφές δεν άφησε πολλά περιθώρια στον Παναθηναϊκό


Sincinnati Open: Απρόοπτο με τον Μεντβέντεφ που συγκρούστηκε με την κάμερα! - Documento\nΑρχική » Sincinnati Open: Απρόοπτο με τον Μεντβέντεφ που συγκρούστηκε με την κάμερα!\nSincinnati Open: Απρόοπτο με τον Μεντβέντεφ που συγκρούστηκε με την κάμερα!\n22.08.2021 | 11:52\nΟ νο2 της παγκόσμιας κατάταξης Ρώσος Ντανιέλ Μεντβέντεφ, έχασε για πρώτη φορά από τον συμπατριώτη του, Αντρέι Ρούμπλεφ με 2-1 σετ (6-2, 3-6, 3-6) στον ημιτελικό του Cincinnati Open, μετά από 2 ώρες και 16 λεπτά. Ετσι ο Ρούμπλεφ θα παίξει τα ξημερώματα της Δευτέρας (23/8, 01:00) στον τελικό με τον Αλεξάντερ Ζβέρεφ που απέκλεισε τον Στέφανο Τσιτσιπά.\nΌμως και αυτός ο ημιτελικός είχε τα δικά του απρόοπτα. Ο Μεντβέντεφ, κατά τη διάρκεια του 2ου σετ έπεσε πάνω σε μια κάμερα του γηπέδου και την έριξε στο έδαφος, ενώ κυνηγούσε τη μπάλα στη βασική γραμμή.\nΟ νο2 της παγκόσμιας κατάταξης έδωσε το χέρι του στον χειριστή της κάμερας καθώς ο διαιτητής περνούσε για να βεβαιωθεί ότι και οι δύο ήταν εντάξει. Στη συνέχεια ο Μεντβέντεφ κλώτσησε την κάμερα, λέγοντας στον διαιτητή: «Πάρτε τη. Κόντεψα να σπάσω το χέρι μου».\nΣτη συνέντευξη Τύπου παρέστη μόνο ο Ρούμπλεφ ο οποίος τόνισε για το περιστατικό ότι «ήταν ανησυχητικό. Φυσικά, σε αυτές τις στιγμές είναι πραγματικά επικίνδυνο. Δεν είναι καλό για τον αθλητή γιατί μπορεί να τραυματιστεί αλλά ελπίζω ότι όλα είναι καλά για εκείνον. Τουλάχιστον, με τον τρόπο που έπαιζε, φαίνεται ότι δεν συνέβη κάτι σοβαρό».


ΜΑΛΤΑ 85€ (ΔΕΚΕΜΒΡΙΟΣ) - Travelsecrets.gr\nHome / taxidia / ΜΑΛΤΑ 85€ (ΔΕΚΕΜΒΡΙΟΣ)\nΜΑΛΤΑ 85€ (ΔΕΚΕΜΒΡΙΟΣ)\ntravelsecrets Δευτέρα, Σεπτεμβρίου 09, 2019\nΤαξιδέψτε για 4 μέρες τον Νοέμβριο και Δεκέμβριο στη Μάλτα, με διαμονή σε κεντρικό ξενοδοχείο 3* με πρωινό. Τελική τιμή μόλις 85€ για αεροπορικά και διαμονή ,από Αθήνα.\n23/11 - 26/11 (4 μέρες ,85€)\n30/11 - 03/12 (4 μέρες ,95€)\n*Οι αναγραφόμενες τιμές ισχύουν την στιγμή που αναρτήθηκε αυτή η δημοσίευση (09/09) ,και ενδέχεται να έχουν αυξηθεί μετά το πέρας της ημερομηνίας αυτής.\nΤα αεροπορικά εισιτήρια είναι με απευθειας πτήσεις με την Ryanair και κοστίζουν από μόλις 26€ με επιστροφή το άτομο στις παραπάνω ημερομηνίες. Κράτηση θα κάνετε απευθείας από την ιστοσελίδα της ryanair.com ή μέσω της kiwi.com\nΤο Alexandra Hotel είναι 3* και βρίσκεται στη περιοχή St.Joulian ελάχιστα λεπτά με τα πόδια από την περιοχή Paceville, όπου χτυπάει η νυχτερινή ζωή της Μάλτας. Το ξενοδοχείο προσφέρει πισίνα στο τελευταίο οροφο καθώς και δωμάτια με δωρεάν WiFi και ιδιωτικό μπάνιο. Η τιμή του για 3 βράδια είναι στα 123€ για ένα δίκλινο δωμάτιο μαζί με πρωινό.


Στα 16,72 δισ. ευρώ η περιουσία των ιδιοκτητών ακινήτων στην Ήπειρο - PrevezaNews.gr\n26. Ιουνίου 2022, 11:40\nΟ φόρος που καλούνται να πληρώσουν ανέρχεται στο ποσό των 42,82 εκατ. ευρώ μειωμένος κατά 18,19% σε σύγκριση με το 2021\nNews Room24 Μαΐου, 2022 15:460\nΕνώ στην Ήπειρο, Οι 185.201 ιδιοκτήτες ακινήτων διαθέτουν ακίνητη περιουσία 16,72 δισ. ευρώ. Ο φόρος που καλούνται να πληρώσουν ανέρχεται στο ποσό των 42,82 εκατ. ευρώ μειωμένος κατά 18,19% σε σύγκριση με το 2021.\nΤελευταία ενημέρωση 24 Μαΐου 2022 15:46:41 από News Room\nπροηγούμενοΠρέβεζα: Την έψαχναν στην Γερμανία για απάτη\nεπόμενοΣυμφωνίες συνεργασίας του ΣΕΒ με τα Πανεπιστήμια Θεσσαλίας και Ιωαννίνων


Δοκίμασα όλα τα εναλλακτικά καλαμάκια και να τα συμπεράσματά μου | KeepUp\nΔοκίμασα όλα τα εναλλακτικά καλαμάκια και να τα συμπεράσματά μου\nΔεν χρειάζεται να κόψεις την αγαπημένη σου συνήθεια!\nΤο ότι πρέπει να περιορίσουμε την χρήση πλαστικού, με απώτερο σκοπό να την καταργήσουμε εντελώς, το ξέρεις. Το ότι -ανάμεσα σε δεκάδες άλλα πλαστικά μικροαντικείμενα που χρησιμοποιούμε καθημερινά- τα πλαστικά καλαμάκια μίας χρήσεως συμβάλλουν στην καταστροφική ρύπανση του υπεδάφους, των θαλασσών και όλων των έμβιων όντων που φιλοξενούν, επίσης το ξέρεις. Πως όμως κόβεις την αγαπημένη σου συνήθεια; Όπως και να το κάνουμε, κάποια -ιδιαιτέρως- κρύα ροφήματα και ποτά έχουν μεγαλύτερη απόλαυση αν τα πιεις με καλαμάκι. Κανένα πρόβλημα! Βλέπεις, υπάρχουν διάφορες εναλλακτικές προτάσεις για καλαμάκια (και που είσαι ακόμα). Έκανα τις δοκιμές μου με τα πιο δημοφιλή από αυτά, σημείωσα τι μου άρεσε και τι όχι και σου τα παρουσιάζω. Από κει κι έπειτα είναι στο χέρι σου τι θα διαλέξεις!\nΊσως τα πιο δημοφιλή εναλλακτικά καλαμάκια αυτή την στιγμή, αφού τα βρίσκει πλέον κανείς σε μεγάλα σουπερμάρκετ. Προσωπικά προτιμώ να μην χρησιμοποιήσω καν καλαμάκι, παρά το χάρτινο.\nΓιατί είναι είναι μια οικονομική και προσβάσιμη εναλλακτική λύση: μπορείς να τα βρεις σχεδόν παντού.\nΓιατί διατίθενται σε διάφορα σχέδια και χρώματα.\nΓιατί -τουλάχιστον τα περισσότερα- είναι βιοδιασπώμενα.\nΓιατί να τα αποφύγεις;\nΓιατί είναι μιας (για να μην πω μισής) χρήσεως, επομένως πάλι καταλήγεις να δημιουργείς σκουπίδια.\nΓιατί παπαριάζουν πολύ γρήγορα.\nΓιατί -επειδή παπαριάζουν τόσο στα χείλη σου όσο και εκεί που περιβάλλονται από το ρόφημα- αλλοιώνουν την γεύση του ποτού.\nΑυτά τα καλαμάκια είναι ίσως τα πιο φιλικά προς το περιβάλλον από όλα. Είναι φτιαγμένα από 100% φυσικά υλικά, βιοδιασπώμενα και κομποστοποιούμενα.\nΓιατί -π.χ. σε σύγκριση με τα χάρτινα ή τα μακαρόνια- είναι σχετικά ανθεκτική λύση (λιγότερο βέβαια από τα μεταλλικά).\nΓιατί το τροπικό look τους σε κάνει να αισθάνεσαι ότι είσαι σε διακοπές.\nΓιατί αν σου πέσουν στο χώμα, είναι οκ, αφού με τον καιρό θα αποσυντεθούν πλήρως!\nΓιατί να τα αποφύγω;\nΓιατί ο καθαρισμός τους είναι κάπως δύσκολος. Και επειδή δεν αγαπούν την υγρασία, πρέπει να θυμάσαι να τα αφήνεις να στεγνώνουν πλήρως, δηλαδή να μην τα αποθηκεύεις αεροστεγώς.\nΓιατί -ενώ δεν σπάνε εύκολα- σταδιακά με το συνεχές βρέξιμο, αλλοιώνονται.\nΓιατί δεν είναι λεία, αλλά πιο με πιο φυσική/τραχειά επιφάνεια στα χείλη σου απ’ ό,τι μπορεί να έχεις συνηθίσει.\nΘα έπινες τον καφέ σου με μακαρόνι; Κι όμως είναι μια εναλλακτική πρόταση που προτείνεται από γνωστή αλυσίδα καφέ, αλλά και διάφορα άλλα “ψαγμένα” καφέ ανα την επικράτεια.\nΓιατί να το προτιμήσεις:\nΤο πιθανότερο είναι ότι βρίσκεται ήδη στο ντουλάπι σου. Κι αν δεν έχεις ήδη τρυπητά μακαρόνια -απ’ τα χονδρά- τα ψωνίζεις εύκολα στο σουπερ μάρκετ.\nΓιατί αν αποφασίσεις ότι εν τέλει δεν σου κάνει σαν καλαμάκι, όσα μακαρόνια σου μείνουν τα κάνεις ένα Παστίτσιο.\nΓιατί να το αποφύγεις:\nΓιατί όσο περνά η ώρα αρχίζει να “παπαριάζει”, τόσο εκεί που ακουμπάς τα χείλη σου όσο και όλο το κομμάτι που βυθίζεται μέσα στον καφέ.\nΓιατί πέρα από την περίεργη υφή, σαν να επηρεάζει και την γεύση του καφέ. Τα μακαρόνια είναι από σιτάρι, προορίζονται για βράσιμο, επομένως είναι λογικό με το που ακουμπούν υγρά να αλλοιώνονται σχετικά σύντομα.\nΤα καλαμάκια από ανοξείδωτο ατσάλι γίνονται όλο και πιο δημοφιλή και μπορείς πλέον να τα βρεις εύκολα ίσια ή σπαστά, σε σετ των 5, των 10 τεμαχίων κ.λ.π. μαζί με ειδικό βουρτσάκι καθαρισμού.\nΓιατί να τo προτιμήσω;\nΕίναι πολύ ανθεκτικά, αφού δεν σπάνε, δεν διαβρώνονται καθόλου εύκολα και δεν σκουριάζουν.\nΠλένονται εύκολα στο χέρι ή στο πλυντήριο πιάτων.\nΑντέχουν ζεστά και κρύα ροφήματα, χωρίς να παπαριάζουν.\nΗ μεταλλική τους επιφάνεια με ξενίζει και -ενώ υπόσχονται ότι δεν αφήνουν μεταλλική γεύση- κάπως σαν να επηρεάζουν την γεύση του ροφήματος.\nΜε αγχώνουν: έχω συνηθίσει να δαγκώνω το καλαμάκι και αυτό είναι κάτι παρακινδυνευμένο για δόντια και ούλα, όταν πρόκειται για άκαμπτο μεταλλικό αντικείμενο.\nΠλαστικά καλαμάκια πολλαπλών χρήσεων\nΠλαστικά μεν, πολλαπλών χρήσεων δε. Άρα καμία σχέση με τα άπειρα πλαστικά καλαμάκια που χρησιμοποιούσαμε μέχρι τώρα. Πιο χονδρά και πολύ πιο άκαμπτα, μπορείς να τα βρεις σε διάφορα χρώματα και στυλ, σε πολύ χαμηλές τιμές.\nΓιατί θα σου θυμίσουν το κλασικό πλαστικό καλαμάκι που αγαπούσες μέχρι που κατάλαβες πόσο βλαβερή ήταν η αγάπη αυτή.\nΕίναι ανθεκτικό και πλένεται σχετικά εύκολα.\nΔεν αλλάζει την γεύση του ροφήματος και δεν παπαριάζει.\nΓιατί κι αυτά είναι πλαστικά (από πλαστικό πολυπροπυλενίου για την ακρίβεια), επομένως δεν ξέρω κατα πόσο βοηθούν στην παγκόσμια προσπάθεια για μείωση της χρήσης πλαστικού.\nΓιατί μπορεί -σ’ ένα βιαστικό συμμάζεμα- να τα μπερδέψεις με κοινά καλαμάκια (δεν κάνω πλάκα) και να τα πετάξεις στην ανακύκλωση.\nΤα γυάλινα καλαμάκια ακούγονται πολύ εύθραυστα αλλά δεν είναι τόσο. Είναι φτιαγμένα από βοριοπυρυτικό γυαλί, επομένως δεν κινδυνεύουν να σπάσουν την ώρα που πίνεις τον καφέ σου.\nΓιατί καθαρίζονται εύκολα στο χέρι ή στο πλυντήριο πιάτων.\nΓιατί δεν παπαριάζουν και δεν αλλοιώνουν την γεύση του ροφήματος.\nΌπως και τα μεταλλικά, κρατούν πολύ-πολύ καιρό.\nΓιατί -ενώ δεν είναι τόσο εύθραυστα όσο το κοινό γυαλί- δεν μεταφέρονται με πολλή άνεση. Υπάρχει πάντα κίνδυνος να σπάσουν.\nΓιατί όπως και τα μεταλλικά, η σκληρή υφή τους μπορεί να σε ξενίσει. Το άγχος για τα δόντια που λέγαμε.\nΤα καλαμάκια σιλικόνης δεν τα πολυγνωρίζουμε, καθώς δεν είναι ακόμα τόσο δημοφιλή. Είναι εύκαμπτα και κάπως θυμίζουν τα κλασικά πλαστικά καλαμάκια.\nΕίναι ανθεκτικά και μπορείς να τα δαγκώσεις χωρίς φόβο (αν αυτό είναι το στυλ σου).\nΔεν παπαριάζουν και δεν αλλοιώνουν την γεύση του ροφήματος.\nΓιατί είναι πιο δύσκολο να πιεις με αυτά: σαν να θέλει περισσότερη προσπάθεια να φτάσει το ρόφημα στα χείλη σου.\nΔεν είναι πολύ όμορφα! Μοιάζουν με κοινά πλαστικά.\n9 τρόποι για να φορέσεις τα φλοράλ φορέματά σου με sneakers\nAuthor Αργυρώ ΝτόκαPosted on Ιανουάριος 15, 2016 Ιανουάριος 13, 2016\nAuthor Αλέκα ΝικόλαPosted on Δεκέμβριος 20, 2017 Δεκέμβριος 20, 2017\nAuthor Αργυρώ ΝτόκαPosted on Απρίλιος 4, 2018 Απρίλιος 4, 2018\nAuthor Emily VagiaPosted on Φεβρουάριος 6, 2020 Φεβρουάριος 6, 2020\n«Είμαστε ό,τι τρώμε»! Θα μπορούσαμε να πούμε πως αυτό το μότο είναι μία πραγματικότητα γενικά για τη ζωή μας...\nΗ Shakira ανέβασε ένα tutorial για να μπορέσεις να κάνεις κι εσύ την χορογραφία της από το Super Bowl!\nΌταν είδα τις κινήσεις της Shakira στο Super Bowl σκέφτηκα “Μακάρι να μπορούσα να κουνηθώ κι εγώ έτσι”. Ε...\nAuthor Eleni VagiaPosted on Φεβρουάριος 6, 2020 Φεβρουάριος 6, 2020\nΕνώ προσπαθούμε να ανακαλύψουμε με τις τελευταίες και καλύτερες θεραπείες ομορφιάς, τις επεμβάσεις και τα προϊόντα που λανσάρονται διαρκώς...\nΛατρεύω ένα καλό σκληροπυρηνικό challenge 30 ημερών. Και αυτό το challenge που σου έχω παρακάτω δεν θα σε αφήσει...\nΗ νέα συλλογή της Vans, UltraRange EXO, είναι ό,τι πιο ωραίο έχουμε δει στα πάνινα της σεζόν\nH Vans καταφέρνει για μια ακόμα φορά να δημιουργήσει μοναδικά σχέδια που θα μας συντροφεύουν στις εξορμήσεις μας στην...


ΧΑΝΤΜΠΟΛ: Το 4 στα 4 ο Ολυμπιακός στη Νέα Φιλαδέλφεια | SportDay.gr\nΤο 4 στα 4 ο Ολυμπιακός στη Νέα Φιλαδέλφεια\nΕπικράτησε του Ιωνικού με 29-22\nΟι «ερυθρόλευκοι» ήταν το φαβορί και το επιβεβαίωσαν στην αναμέτρηση για την 4η αγωνιστική της Handball Premier με τον Ιωνικό πάντως να πραγματοποιεί πολύ καλή εμφάνιση και να παλεύει σε όλη τη διάρκεια του ματς.\nΑύξησε το απόλυτο των νικών στον 1ο όμιλο της Handball Premier ο Ολυμπιακός. Επιβεβαιώνοντας τα προγνωστικά έκαμψε στη Νέα Φιλαδέλφεια τον Ιωνικό με 29-22 κι έφτασε τις τέσσερις νίκες σε ισάριθμα ματς μία βδομάδα πριν από το ντέρμπι με την ΑΕΚ.\nΟι «ερυθρόλευκοι» είχαν περισσότερες επιλογές και λύσεις στο παιχνίδι τους, είχαν τη δυνατότητα για ροτέισον χωρίς να χάσουν τον ρυθμό τους και ήταν σαφώς μία κλάση ανώτεροι. Κι ο Ιωνικός όμως, έκανε πολύ αξιόλογη εμφάνιση, ήταν μαχητικός από την αρχή ως το τέλος κι έδειξε πολλά καλά στοιχεία.\nΤο ντεμπούτο του με τον Ολυμπιακό έκανε ο νεοαποκτηθείς Βλάντισλαβ Οστρούτσκο, ο οποίος ενσωματώθηκε πριν από εβδομάδες και ο Γιώργος Καρασαββίδης θα τον βάζει σταδιακά στη δράση.\nΟ Ιωνικός έκανε καλό ξεκίνημα και χάρη και σε αποκρούσεις του τερματοφύλακα Συγγάρη είχε προβάδισμα μέχρι και τη συμπλήρωση του 4ου λεπτού. Χρειάστηκε να περάσουν 6 λεπτά για να προηγηθεί πρώτη φορά ο Ολυμπιακός με 2-1 και γενικά με ένα ξέσπασμα έφτασε στο 4-1 κι αργότερα στο 6-2.\nΣτο 23.10 η διαφορά έφτασε στο μέγιστο σημείο της με 11-6 και τελικά σε αυτά τα επίπεδα έκλεισε το ημίχρονο και συγκεκριμένα με 15-10 χάρη σ’ ένα υπέροχο γκολ του Παπαδόπουλου στην εκπνοή.\nΣτις αρχές του δεύτερου μέρους ο Ολυμπιακός αύξησε την απόσταση από τον αντίπαλό του και με λύσεις από τα πλάγια αλλά και ταχύτατες επιθέσεις στην κόντρα έφτασε και στο +7 (19-12). Οι γηπεδούχοι ωστόσο, δεν παραδόθηκαν, βελτιώθηκαν σε άμυνα και επίθεση και σε αυτό το διάστημα έμεινε για ώρα στο -4. Δεν μπόρεσε όμως να κάνει κάτι πιο ουσιαστικό καθώς με την ποιότητα των παικτών του ο Ολυμπιακός έβρισκε διεξόδους και όταν ο Πασιάς έκανε το 26-21 ήταν σχεδόν αδύνατο να γυρίσει η κατάσταση. Λίγο πριν το τέλος μάλιστα, η διαφορά ξαναπήγε στο +7 με 29-22 κι αυτό το σκορ έμεινε μέχρι τη λήξη.


Σαπούνι Γάλα Γαϊδούρας | Ιερό Κελί Αρχαγγέλων – Άγιο Όρος\nΈνα μοναδικό αγιορείτικο σαπούνι με απαράμιλλες ευεργετικές ιδιότητες για το ανθρώπινο σώμα. Το αγιορείτικο σαπούνι γάλα γαϊδούρας έχει ισχυρή ενυδατική, αντιβακτηριδιακή και αντιγηραντική δράση. Είναι ιδανικό για την ανακούφιση από δερματικές παθήσεις όπως ακμή, έκζεμα, ψωρίαση και ξηροδερμία.\nΚαθαρό Βάρος: 100gr.\nΚωδικός προϊόντος: ARC17-gal Κατηγορίες: Αντιγήρανση, Δερματοπάθειες - Εκζέματα, ΜΟΝΑΣΤΗΡΙΑΚΟ ΦΑΡΜΑΚΕΙΟ, Προϊόντα με Γάλα Γαϊδούρας, Σαπούνια, Ψωρίαση Ετικέτες: Αγνά - αγιορείτικα σαπούνια, Ανακούφιση από Ψωρίαση, Μοναστηριακά Σαπούνια με Γάλα Γαϊδούρας, Νέα Αγιορείτικα Σαπούνια Brand:\tΙερό Κελλί Αγίων Αρχαγγέλων Σαββαίων\nΦυσικό σαπούνι με γάλα γαϊδούρας από το Άγιο Όρος\nΤο σαπούνι με γάλα γαϊδούρας είναι ένα ασυναγώνιστο αγιορείτικο προϊόν. Περιέχει μόνο αγνά φυσικά συστατικά και έχει ευεργετικές ιδιότητες χάρη στο γάλα γαϊδούρας.\nΦτιάχνεται από τους μοναχούς στο Ιερό Κελί των Αρχαγγέλων το οποίο ανήκει στην Ιερά Μονή Χιλανδαρίου. Οι μοναχοί μελετούν παραδοσιακές αγιορείτικες συνταγές και αξιοποιούν τις πλούσιες ευεργετικές ιδιότητες των φυτών και των βοτάνων του Άθωνα για να παρασκευάσουν εξαιρετικής ποιότητας προϊόντα για τον άνθρωπο.\nΤο αγιορείτικο σαπούνι γάλα γαϊδούρας διαθέτει ευεργετικές ιδιότητες για το δέρμα χάρη στην υψηλή περιεκτικότητά του σε γάλα γαϊδούρας. Καθαρίζει σε βάθος την επιδερμίδα ενώ, ταυτόχρονα, ενυδατώνει το δέρμα και κρατά σταθερό το φυσιολογικό pH του. Ταυτόχρονα, έχει αντιβακτηριδιακή και αντιγηραντική δράση. Είναι ιδανικό για την ανακούφιση από την ψωρίαση, την ακμή, το έκζεμα και την ξηροδερμία.\nΜπορεί να χρησιμοποιηθεί σε καθημερινή βάση τόσο στο πρόσωπο όσο και σε όλο το σώμα. Χωρίς χημικά συστατικά, είναι ένα προϊόν κατάλληλο για όλη την οικογένεια.\nΣαπούνι Γάλα Γαϊδούρας: Συστατικά\nΤο εξαιρετικό αυτό αγιορείτικο σαπούνι περιέχει: σαπουνοποιημένα έλαια, νερό, ελαιόλαδο, γάλα γαϊδούρας, αλάτι.\nΦτιαγμένο με μεράκι και τη σοφία των μοναχών, το σαπούνι γάλα γαϊδούρας είναι ιδανικό για την καθημερινή φροντίδα και υγιεινή του δέρματος.\nΤο Γάλα Γαϊδούρας και τα οφέλη του\nΑπό την αρχαιότητα ακόμη είναι γνωστές στον άνθρωπο οι ευεργετικές ιδιότητες του γαϊδουρινού γάλακτος. Για αυτό χρησιμοποιείται βοηθητικά σε πολλές ασθένειες αλλά και την επούλωση πληγών.\nΤο σπάνιο και πολύτιμο γάλα γαϊδούρας είναι πλούσιο σε βιταμίνες, νάτριο, φώσφορο, σίδηρο, ασβέστιο, φωσφολιπίδια και πολλά άλλα σημαντικά στοιχεία για τον ανθρώπινο οργανισμό. Όλα αυτά το καθιστούν ωφέλιμο στην αντιμετώπιση δερματικών παθήσεων, όπως ακμή, ξηροδερμία, έκζεμα και ψωρίαση.\nΑξιοσημείωτη είναι και η αντιμικροβιακή και η αντιγηραντική δράση που έχει το Γάλα Γαϊδούρας. Έτσι, τα οφέλη του είναι πολλαπλά για την υγεία του ανθρώπινου οργανισμού αλλά και την εικόνα της επιδερμίδας.\nΔώστε πρώτος μία αξιολόγηση “Σαπούνι Γάλα Γαϊδούρας · Αντιγήρανση · Εκζέματα & Ψωρίαση | Ιερό Κελί Αρχαγγέλων – Άγιο Όρος” Ακύρωση απάντησης


Αυτές είναι οι 10 λανθασμένες συμπεριφορές που «σκοτώνουν» τις σχέσεις. | Anonymoi.gr\nΑυτές είναι οι 10 λανθασμένες συμπεριφορές που «σκοτώνουν» τις σχέσεις.\nΣτη συνέχεια, κάπου στη πορεία, λίγες εβδομάδες , μήνες ή και χρόνια αργότερα, κάτι συμβαίνει, αφήνοντας σας να αναρωτιέστε τι πήγε στραβά;\nΑν αυτό σας έχει συμβεί στο παρελθόν, μάθετε δέκα κοινές συμπεριφορές που καταστρέφουν τις σχέσεις, και πώς να τις αποφύγετε στο μέλλον:\nΤο να συμπεριφέρεστε σαν να είστε μόνοι σας χωρίς σχέση δείχνει ότι δεν σέβεστε το σύντροφό σας.\nΑν βγαίνετε μόνοι σας ή συνεχώς κάνετε σχέδια με άλλους φίλους χωρίς τη συμμετοχή του συντρόφου σας ή να κρύβετε πράγματα από το σύντροφό σας, οφείλεται ίσως στο λόγο ότι θα προτιμούσατε να είστε single. Μια επιτυχημένη σχέση απαιτεί αφοσίωση και υπευθυνότητα. διαβάστε παρακάτω…\nΕάν εσείς και ο σύντροφός σας μοιράζεστε ένα τραπεζικό λογαριασμό, το να ξοδεύετε χρήματα χωρίς να σκέφτεστε το άλλο άτομο μπορεί να οδηγήσει σε καυγάδες, έλλειψη εμπιστοσύνης και εντέλει σε χωρισμό. Κοινή διαχείριση οικονομικών σημαίνει ότι έχετε την ευθύνη προς το σύντροφό σας να ξοδέψετε χρήματα με σύνεση και να τους συμβουλευτείτε, πριν προβείτε σε μεγάλες αγορές.\nΝα είστε σε θέση να περνάτε χρόνο μόνοι σας, κάνοντας χόμπι και δικά σας ενδιαφέροντά σας είναι σημαντικό για μια υγιή σχέση. Εάν εσείς και ο σύντροφός σας είστε συνεχώς μαζί, δεν θα είστε σε θέση να έχετε τη δική σας ζωή, φίλους, ενδιαφέροντα, χόμπι και προσωπικό χρόνο. Το να είστε υπερβολικά εξαρτημένοι από το σύντροφό σας μπορεί να σας στερήσει να ζήσετε τη δική σας ζωή.\nΗ ανασφάλεια είναι ένα κοινό πρόβλημα, αλλά μπορεί να οδηγήσει στη διάλυση μιας σχέσης. Η ανασφάλεια μπορεί να προκαλέσει ζήλια, να δημιουργήσει ζητήματα εμπιστοσύνης και να μετατραπεί σε ένα επαναλαμβανόμενο θέμα καυγάδων. Χωρίς εμπιστοσύνη, μια σχέση δεν μπορεί να διαρκέσει, έτσι θα πρέπει να βρείτε έναν τρόπο να αντιμετωπίσετε τις ανασφάλειες σας.\nΤο ειρωνεύεστε και να μην έχετε σεβασμό για τα αισθήματα του συντρόφου σας είναι μορφές της ασέβειας. Όταν η ασεβής συμπεριφορά κλιμακώνεται, κάποιος είναι βέβαιο ότι θα πληγωθεί. Το χιούμορ σε δύσκολες καταστάσεις μπορεί να φανεί χρήσιμο, αλλά αν κοροϊδεύετε συνεχώς το σύντροφό σας μπορεί να βλάψει τη σχέση σας.\nΟι σχέσεις μπορεί να πέσουν σε ένα τέλμα. Ο ρομαντισμός μπορεί να χαθεί και η μαγεία μπορεί να εξαφανιστεί. Όταν δείτε ότι συμβαίνει κάτι τέτοιο, το να εκφράσετε την αγάπη σας είναι ο καλύτερος τρόπος για να αναζωπυρώσετε τη σπίθα της σχέσης. Αν περιμένετε πάρα πολύ καιρό, μπορεί να είναι πολύ αργά.\nΤα μέσα κοινωνικής δικτύωσης είναι δημοφιλή αυτές τις μέρες, και είναι επίσης μια αιτία για να τερματιστούν πολλές σχέσεις. Το να ασχολείστε με το κινητό σας, αντί να επικοινωνείτε με το σύντροφό σας παρουσιάζει μια πλήρη έλλειψη ενδιαφέροντος. Αφήστε τα τηλέφωνα στην άκρη όταν θα βγείτε έξω για φαγητό, παρακολουθήστε μια ταινία, ή κάθε φορά που περνάτε χρόνο μαζί.\nΗ ανεντιμότητα είναι σκοτώνει τις σχέσεις. Εάν δεν μπορείτε να είστε ειλικρινείς με το σύντροφό σας, τότε δεν ανήκετε σε αυτή τη σχέση. Αν είστε ο ανέντιμος, βρείτε έναν τρόπο να σπάσει ο κύκλος πριν υποφέρει η σχέση σας. Αν συνεχώς σας λένε ψέματα, ίσως είναι καιρός να προχωρήσετε στη ζωή σας.\nΟι καταναγκαστικές συμπεριφορές είναι προειδοποιητικά σημάδια όσον αφορά τις σχέσεις. Όταν ένα άτομο είναι δυστυχισμένο, έχει την τάση να ασχοληθεί με κάτι άλλο. Επιδίδεται σε υπερβολική κατανάλωση φαγητού, αλκοόλ, ψώνια ή οτιδήποτε άλλο, και χρειάζεται μία σοβαρή συζήτηση αφύπνισης.\nΣε αντίθεση με τη δημοφιλή πεποίθηση, για τη γκρίνια δεν φταίει μόνο ένα άτομο στη σχέση. Η γκρίνια συμβαίνει όταν ένα άτομο κάνει επανειλημμένα ένα αίτημα, το άλλο πρόσωπο το αγνοεί, και οι δύο ενοχλούνται όλο και περισσότερο. Ο καλύτερος τρόπος για να τελειώσει η γκρίνια είναι να αντιμετωπιστεί το θέμα. Και οι δύο σύντροφοι πρέπει να εργαστούν για να το εξαλειφθεί από τη σχέση.


Περίεργοι Ξανθιώτες: Ocean's Thirteen: Η πρώτες εντυπώσεις\nOcean's Thirteen: Η πρώτες εντυπώσεις\nΜόλις γύρισα από την πρεμιέρα παγκοσμίως της νέας πολυαναμενόμενης, κατ'εμέ, ταινίας Ocean's Thirteen. Συνέχεια της Ocean's Eleven και της Ocean's Twelve. Και λέω κατ'εμέ γιατί να πω περίμενα περισσότερο κόσμο στην αίθουσα και τελικά μπορώ να πω, πως για πρεμιέρα είχε πολύ λίγο. Προφανώς μόνο εγώ την περίμενα! Καμία σχέση με Spiderman 3 και Πειρατές που ήταν γεμάτη.\nΑς περάσουμε και επί της ουσίας. Με 2 λόγια:μου άρεσε! Με λίγες παραπάνω λέξεις: Πολύ καλύτερη από την 2η(και ίσως από τα λίγα άτομα που η 2η μου ψιλοάρεσε) και ισάξια ή και λίγο καλύτερη από την πρώτη όσον αφορά το στόρυ και το δέσιμο της υπόθεσης αλλά είχε λιγότερο χιούμορ.\nΝομίζω πως δεν γίνεται να δεις μια παρέλαση αστέρων στο Las Vegas και να μην σας αρέσει. Αυτό ακριβώς είναι η ταινία. Πολύ αστέρες περνούν από την οθόνη μας αλλά ποτέ δεν τους χορταίνεις. Θες και άλλους. Η ερμηνείες καλές και εξυπηρετούσαν την ταινία. Οι διάλογοι, όπως είπα και παραπάνω, πιο σοβαροί. Το 95% των διαλόγων είχε σχέση με την εξέλιξη και την πλοκή της και όχι περί αστείων. Δεν μπορώ να πω πως αυτό ήταν κακό αλλά σου δίνει διαφορετική αίσθηση από αυτό που σε προετοίμαζαν. Γενικώς σε όλες τις συνεντεύξεις περί της ταινίας όλοι τόνιζαν το καλό κλίμα που επικρατούσε και ότι επρόκειτο σαν ένα πάρτυ. Τελικά αποδείχθηκαν πιο σοβαροί.\nΗ υπόθεση πιο στρωτή από αυτή των προηγούμενων ταινιών και αρκετά πιο κατανοητή. Από την αρχή της ταινίας ξέρεις τι μέλει γενέσθαι. Εκεί που φαίνεται να κολλάνε σου παρουσιάζουν την λύση και μετά βλέπεις την υλοποίηση της. Δεν μπερδεύεσαι σε κανένα σημείο με αποτελέσμα να αναφωνήσεις: " Καλά ρε τί στο διάολο έγινε τώρα, θα μας τρελάνουν;"\nΑυτά τα ολίγα σε πολύ γενικές γραμμές. Αξίζει να την δείτε στο κινηματογράφο. Όλη αυτή η εικόνα της ταινίας με τους ηθοποιούς με τα κοσμοπολίτικα μέρη αρμόζει στον κινηματογράφο και όχι στο DVD. Χάνει όλη την μαγεία της αλλιώς!\n"Ντάνυ, θα με πάρεις στην επόμενη κομπίνα σου; Σε παρακαλώ! Ναι 14 θα γίνουμε με μένα, μην αγχώνεσαι. Ότι πρέπει θα είμαστε! Να ζήσω και εγώ λίγο από αυτή την μαγεία."\nPosted by Xanthiotes at 1:54 π.μ.\nLabels: Κινηματογράφος, Νέα\nΘα την δούμε και θα σας πούμε!\n8 Ιουνίου 2007 - 9:41 μ.μ.\nόλο λέω να πάω και όλο το αναβάλλω λόγω εξεταστικής. :/\nελπίζω να μην αργήσω να το δω, και τα δυο προηγούμενα μου άρεσαν .\n11 Ιουνίου 2007 - 11:04 π.μ.


Πυρετός διαβουλεύσεων για συμφωνία ως την Παρασκεύη – ZoomNews\nΠυρετώδεις και διαρκείς διαβουλεύσεις βρίσκονται σε εξέλιξη για την επίτευξη συμφωνίας μέχρι αύριο το πρωί. Η Ελληνική κυβέρνηση παρουσιάζει σήμερα στους θεσμούς στις Βρυξέλλες τις τελικές προτάσεις της για ένα πρόγραμμα τριετούς διάρκειας με νέο δάνειο.\nΗ Αθήνα εντός της ημέρας θα καταθέσει ένα «γενναίο» πακέτο αναλυτικών προτάσεων που περιλαμβάνουν ριζική αναμόρφωση του δημόσιου τομέα, βαθιά μεταρρύθμιση του φορολογικού συστήματος κατά τα ευρωπαϊκά πρότυπα και εξυγίανση του Ασφαλιστικού.\nΟι προτάσεις της Ελληνικής πλευράς έχουν προετοιμαστεί με τη βοήθεια ευρωπαίων τεχνοκρατών, κυρίως γάλλων με στόχο ώστε να γίνουν αποδεκτές και να εγκριθούν, από το eurogroup κατά την συνεδρίασή του πιθανότατα αύριο Παρασκευή ώστε η κατάσταση να οδηγηθεί προς εκτόνωση. Εάν εγκριθούν οι ελληνικές προτάσεις απο τους υπουργούς οικονομικών της Ευρωζώνης, ενδέχεται να μην γίνει η Σύνοδος κορυφής των 28 που έχει εξαγγελθεί για την Κυριακή.


Διακοπές πακέτο με… προσωπικό φωτογράφο! | Perierga.gr\nHome » Περίεργες Φωτογραφίες » Διακοπές πακέτο με… προσωπικό φωτογράφο!\nΔιακοπές πακέτο με… προσωπικό φωτογράφο!\nΕυαγγελία Αναστασάκη | 19:00 - 13 Μαΐου 2015\nΗ εταιρεία El Camino ασχολείται εδώ και χρόνια με τις ταξιδιωτικές υπηρεσίες προσφέροντας πακέτα διακοπών ανά τον κόσμο περιλαμβάνοντας πρόσφατα μια νέα υπηρεσία στις προσφορές της. Δίνε τη δυνατότητα στους πελάτες της να “νοικιάσουν” φωτογράφο μαζί με το πακέτο των διακοπών τους. Εκείνος θα τους ακολουθεί με στόχο να λάβει τις καλύτερες φωτογραφίες που θα ανέβουν στη συνέχεια στα social media και θα είναι οι κατάλληλες για να λάβουν πολλά likes.\nΣύμφωνα με όσα αναφέρει η MailOnline, οι ταξιδιώτες θα λαμβάνουν κάθε πρωί 20 ή και παραπάνω φωτογραφίες για να ανεβάσουν στα μέσα κοινωνικής δικτύωσης, με επιπλέον 150 στο τέλος του ταξιδιού. Όσο για τους προορισμούς, προς το παρόν η δυνατότητα αυτή ισχύει μόνο για ταξίδια στην Κολομβία και τη Νικαράγουα.\nGD Star Ratingloading...Διακοπές πακέτο με... προσωπικό φωτογράφο!, 5.6 out of 10 based on 8 ratings Tags: selfies, πακέτο διακοπών, φωτογράφος selfies Category: Περίεργες Φωτογραφίες